ЎзЛиДеП фракцияси аъзолари Давлат бюджети ижросини қандай баҳолайди?\n2019 йил 21 май куни Олий Мажлис Қонунчилик палатасидаги ЎзЛиДеП фракциясининг навбатдаги йиғилиши бўлиб ўтди. Унда Ўзбекистон Республикаси Давлат бюджетининг ва давлат мақсадли жамғармалари бюджетларининг 2018 йил якунлари ва 2019 йилнинг биринчи чораги якунлари ижроси тўғрисидаги масалалар қизғин муҳокама қилинди.\nЙиғилишда фракция аъзолари дастлаб, Давлат бюджети ва давлат мақсадли жамғармалари бюджетларининг 2018 йилги ижроси тўғрисидаги масалани кўриб чиқдилар.\nАхборотда қайд этилганидек, 2018 йилда Давлат бюджети даромадлари 2017 йилга нисбатан 59,2 фоизга ўсган. Давлат бюджети даромадларининг Ялпи ички маҳсулотдаги улуши 19,4 фоизни ташкил қилди. Ялпи ички маҳсулот 2017 йилга нисбатан 5,1 фоизга, қурилиш ишлари ҳажми ўтган йил билан таққослаганда қарийб 10 фоизга ўсган.\n– Партиямиз электорати вакиллари фаолиятида, жумладан кичик бизнес ва хусусий тадбиркорликни ривожлантиришни ҳар томонлама қўллаб-қувватлаш ва рағбатлантириш, уларнинг фаолияти учун қулай муҳит яратиш, хизмат кўрсатиш соҳасини ривожлантириш, хусусан замонавий хизмат турларини кенгайтириш, туризм соҳаси салоҳиятидан кенг фойдаланиш, шунингдек харажатлар ва таннархнинг пасайиши, рақобат муҳитининг ошиши, кичик бизнес субъектлари томонидан экспорт ҳажмининг кўпайиши ҳисобига микрофирма ва кичик корхоналардан давлат бюджетига ажратмалар миқдори 123,1 фоизга ортиғи билан таъминланган ва бу кўрсаткич 2017 йилга нисбатан 48,3 фоизга ўсган, – дейди ЎзЛиДеП фракцияси аъзоси Муродулла ТУРСУНОВ. – Ўтган «Фаол тадбиркорлик, инновацион ғоялар ва технологияларни қўллаб-қувватлаш йили»да аҳолини тадбиркорлик фаолиятига кенг жалб этиш мақсадида «Ёшлар – келажагимиз», «Ҳар бир оила – тадбиркор», «Обод маҳалла», «Обод қишлоқ» каби қатор Давлат дастурлари қабул қилинди, соғлом рақобат муҳити ривожланишини рағбатлантириш, бизнес учун тенг шароитлар яратиш бўйича комплекс чора-тадбирлар амалга оширилди.\nЎзбекистон Республикаси Давлат бюджетининг ва давлат мақсадли жамғармалари бюджетларининг жорий йил биринчи чорагидаги ижроси натижаларига кўра, мамлакат ялпи ички маҳсулоти қарийб 91,1 трлн. сўмни ташкил этган ҳолда 5,3 фоизга ўсган. Хусусан ЯИМда иқтисодий фаолият турларининг улуши қишлоқ, ўрмон ва балиқ хўжалиги соҳасида – 13,2 фоизга саноат – 30,1 фоизга, қурилиш – 5,4 фоизга, савдо, яшаш ва овқатланиш бўйича хизматлар – 7,6 фоизга, ташиш ва сақлаш, ахборот ва алоқа хизматлари – 8,7 фоизга ўсган. Мамлакат ташқи савдо айланмаси 9,4 млрд. долларни, унинг ижобий сальдоси 1,1 млрд. долларни ташкил қилди.\n– Мамлакатда олиб борилаётган валюта сиёсати ва ташқи савдо фаолиятини такомиллаштириш бўйича ҳукумат томонидан кўрилган чора-тадбирлар мамлакатимиз иқтисодиётига хорижий инвестицияларни кенг жалб этиш, экспорт салоҳиятини ошириш, замонавий технологияларга асосланган ишларни ташкил этиш ҳамда кичик бизнес ва хусусий тадбиркорликни ривожлантиришга хизмат қилмоқда, – дейди ЎзЛиДеП фракцияси аъзоси Меҳриддин МУҲАММАДИЕВ. – Сўнгги йилларда ҳукуматимиз томонидан саноат тузилмасини диверсификация қилиниши, экспортни қўллаб-қувватлаш, импорт ўрнини босувчи товар ва маҳсулотларни ишлаб чиқаришни янада оширилиши экспорт таркибида сезиларли ўзгаришларга сабаб бўлмоқда. Бунинг натижасида эса, ўтган даврда мамлакат экспорт ҳажми 4,1 млрд. долларга ва импорт ҳажми 5,3 млрд. долларга етди. Жорий «Фаол инвестициялар ва ижтимоий ривожланиш йили»да 29,9 трлн. сўм инвестициялар ўзлаштирилди. Уларнинг 41,8 фоизи марказлашган инвестициялар ҳисобига тўғри келиб, бу ўтган йилга нисбатан қарийб 60 фоизга ошганлигини кўришимиз мумкин.\n– Ўтган даврда Ўзбекистоннинг илк бор халқаро евро облигацияларни Лондон биржасида жойлаштириши ва бу орқали республиканинг халқаро молиявий бозорга кириб келиши таъминлаганлиги ҳукумат томонидан амалга оширилган энг муҳим ишлардан бири сифатида баҳолаймиз – дейди ЎзЛиДеП фракцияси аъзоси Комилжон ЭРНАЗАРОВ. – Бунинг афзалликлари шундаки, Евробонд, аввало, Ўзбекистонни жаҳон молия бозорига танитади ва хорижий инвесторларни жалб қилишга ёрдам беради. Шунингдек, йирик ва узоқ муддатли инвестицияларни молиялаштириш манбаи сифатида инвесторлар доирасини кенгайтириб, инвестиция манбаларини диверсификация қилиш, шу билан бир қаторда бақарор иқтисодий сиёсат юритиш барометри ҳисобланган евробондни чиқариш орқали Ўзбекистон ҳукуматига иқтисодий ривожланиш, барқарор монетар ва фискал сиёсат юритишга тайёр эканини жаҳон инвесторларига намойиш қилиш имконини беради. Умуман олганда, евробонд Ўзбекистон корхоналарида корпоратив бошқарувни жаҳон даражасига олиб чиқиб, турли соҳаларга тўғридан-тўғри инвестициялар оқимига ижобий таъсир этади.\nЙиғилишда сўз олган фракция аъзолари Давлат бюджети ва давлат мақсадли жамғармалари бюджетларининг ижросини кўриб чиқиш ва муҳокама қилиш амалиётидан самарали фойдаланиш Ўзбекистон Либерал-демократик партиясининг сиёсий платформасида белгиланган вазифаларни амалга оширишда муҳим аҳамиятга эга бўлиш билан бирга, иқтисодиётимизни либераллаштириш ва бозор муносабатларини янада чуқурлаштириш — халқимиз фаровонлигини таъминлашга қаратилганлиги ҳамда иқтисодий ислоҳотларни амалга ошириш жараёнида парламент назоратини янада кучайтиришда муҳим аҳамият касб этишини таъкидлаб ўтдилар.\nЙиғилиш якунида фракция аъзолари Ўзбекистон Республикаси Давлат бюджетининг ва давлат мақсадли жамғармалари бюджетларининг 2018 йил якунлари ва 2019 йилнинг биринчи чораги якунлари ижроси тўғрисидаги ҳисоботни маъқулладилар. Кун тартибидаги масалалар юзасидан ЎзЛиДеП фракциясининг позицияси ишлаб чиқилди ва тегишли қарор қабул қилинди.\nКўришлар сони: 1831


«АКТРИСА БЎЛИШ ХАЁЛИМГА ҲАМ КЕЛМАГАН»\n≡Сиз кутган суҳбат 🕔18:01, 08.07.2016 ✔2604\n«Ичмайди, чекмайди, ёмон йўлга юрмайди. Ўн гапирсангиз, бир жавоб қилиб, кули-иб туради...»\nИГНА БИЛАН ҚЎШИҚ ЯРАТИБ...\n≡Сиз кутган суҳбат 🕔17:36, 07.07.2016 ✔1987\nБу ёруғ оламнинг қувонадиган, кўриб ғамга ботадиган сир-синоатлари кўп. Бировнинг тақдир-аъмоли бошқасиникига сира ўхшамайди.\nАваз ОХУН: САҲНА ЧОЙХОНА ЭМАС\n≡Сиз кутган суҳбат 🕔12:11, 30.06.2016 ✔3141\n«Нечанчи қаватга чиқамиз?» — сўрайди илк зинага оёқ босаётиб. «Охиригача борамиз, ака», дейман йўл бошлаб. «Энг тепага етганда, калит пастда қолиб кетибди демайсизми, ишқилиб», — кулимсирайди у.\n✔ 150 🕔 20:30, 21.02.2021\n✔ 3714 🕔 16:16, 12.02.2021\n✔ 2039 🕔 11:57, 04.01.2021\n✔ 1643 🕔 23:43, 03.12.2020\n✔ 2382 🕔 10:27, 27.11.2020


Каннда Ўзбекистон миллий павильони очилди – Газета.uz\nКанн фестивали доирасидаги Marché du Film кинобозорида Ўзбекистон миллий павильонининг расмий очилиш маросими бўлиб ўтди.\n17 май 2019, 10:48 Жамият\n72-марта ўтказилаётган халқаро Канн фестивали доирасидаги Marché du Film кинобозорида Ўзбекистон миллий павильонининг расмий очилиш маросими бўлиб ўтди. Бу ҳақда ЎзА хабар берди.\nЎзбекистон миллий павильони мана икки йилдирки мамлакат киноиндустрия салоҳиятини Каннда расман намойиш қилмоқда.\nКиносаноати мутахассислари ва ижодкорлардан таркиб топган Ўзбекистон делегациясининг вазифаси — мамлакатнинг кинолокациялари ҳамда хорижий кинолойиҳаларни амалга ошириш (копродакшн) салоҳиятини тақдим этишдир.\nМиллий павильон фаолияти давомида хорижлик продюсерлар ва халқаро кинокомпанияларни Ўзбекистонда суратга олиш учун жалб қилиш, шунингдек, 2019 йил 26−30 ноябрь кунлари Тошкентда бўлиб ўтадиган PROlogue халқаро кинофестивалига дунёнинг турли нуқталаридан қатнашчи ва ҳайъат аъзоларини таклиф қилиш бўйича учрашув ва музокаралар ўтказилади.\n«Йилдан йилга кинобозоримиз географияси кенгаймоқда ва унда Ўзбекистон мана иккинчи йил қатнашаётганидан биз ниҳоятда хурсандмиз. Ишонамизки, Ўзбекистоннинг гўзал гўшалари суратга олиш учун жозибали локация сифатида жаҳон киноижодкорларида қизиқиш уйғота олади», — деди Арно Мениндес.


Даврон Кабулов: Энди терма жамоа аъзолари ярим тунгача “Челси паб”да чилим чекишмайди... (Фото)\n18 февраль, 2018, 18:15\nХабарингиз бор, бир неча кун олдин яқиндаги футболчилик фаолиятини якунлаган Темур Кападзе Ўзбекистон миллий терма жамоасининг вақтинчалик бош мураббийи этиб тайинланди.\nУшбу воқеага ҳамма турлича фикр билдирмоқда. Жумладан “Миллион” жамоаси аъзоси, журналистикада ўз ўрнига эга бўлган Даврон Кабулов Темур Кападзенинг ушбу лавозимга тайинланишига қуйидагича изоҳ қолдирди.\n- Капазде тайинланишида плюс: энди терма жамоа аъзолари ярим тунгача “Челси паб”да чилим чекишмайди – мураббий ўша ерда ўтиришини ҳамма билади))), - дея ёзади Кабулов ўзининг шахсий ижтимоий тармоқларида.\nЭслатиб ўтамиз, кеча Кападзе 2018 йилги жаҳон чемпионатининг икки иштирокчиси - Сенегал ва Марокаш терма жамоаларига қарши ўйинларда майдонга тушиши мумкин бўлган футболчиларнинг кенгайтирилган рўйхатини тақдим этди. Кенгайтирилган рўйхатидан 30 нафар футболчи жой олди.


27.09.2019 11:49 0 2535\nТожикистонда туғилишни камайтиришга қарор қилинди. Мамлакат соғлиқни сақлаш вазирлиги барча тиббиёт муассасаларини бепул контрацептлар билан таъминлаши керак. Бу ҳақда «Tnews» сайти хабар берди.\nПоликлиника ва шифохоналарга келивчиларга исталмаган ҳомиладорликнинг олдини олиш юзасидан тушунтириш беришади, жинсий аҳлоқ тўғрисида сўзлаб беришади. Амалдорларнинг фикрича, мутахассислар шунингдек, организмга зарар етказмаслик, бир неча йиллик танаффус билан туғишлари учун хотин-қизлар саломатлигига урғу беришлари керак бўлади.\nЖаҳон банки мутахассисларининг бир неча бор баёнот беришларича, Тожикистондаги қашшоқлик, ишсизлик ва меҳнат миграциясининг юқори даражадалиги сабабли портловчи демографик вазият юзага келган. Сўнги ўн йилда аҳоли сони 22 фоизга ошган. Маҳаллий менталитетга кўра, одамлар туғилишни чеклашни ҳаёлларига ҳам келтиришмайди.\n«Мақсад –нафақат аёллар, балки бутун оила репродуктив саломатлик қоидаларидан хабардор бўлиши керак. Мазкур дастур асосида биз аҳолига фақат туғиш билан иш битмаслигини, болаларни тарбиялаш ва таъминлаш кераклигини ҳам тушунтирамиз. Мунтазам равишда туғишга сарфланадиган маблағларга оила пул жамғариши ва фарзандларига яхши таълим бериш, кийинтиришлари мумкин бўлади. Фарзандларини таъминлаш, уларга меҳр бериш ва ватанпарвар қилиб тарбиялаш керак», – дейди Тожикистон Репродукутив саломатлик маркази директори Мунира Ғанизода.\nРепродуктив саломатлик давлат дастури – тожик аёлларининг туғишини тўхтатиш дегани эмас, демоқда дастурни ишлаб чиққанлар. Фарзанд дунёга келтириш ҳар бир фуқоронинг хуқуқи. Бошқа идоралар қашшоқлик ва ишсизликка қарши курашиши керак. Шифокорлар болалар ва уларнинг оналарининг саломатлиги ҳақида қайғуришларини айтишар экан, исталмаган ҳомиладорликка барҳам бериш ва аҳолининг барча қатламларини бепул контрацептив воситалар билан таъминлаш асосий мақсадлари эканини айтишади.\n«Биз дастур ишлаб чиқишдан аввал тадқиқот ўтказдик ва кўплаб муаммоларни аниқладик. Масалан, Тожикистон аёлларининг 40% тез-тез туғишлари оқибатида ҳомиладорлик вақтида кам қонликдан азият чекади. Тадқиқотлар шуни кўрсатдики, кўплаб аёллар турли муаммолар, жумладан саломатликлари боис ҳомиладорликни эрта тўхтатишни исташар экан. Кўпчилик бунинг имкони борлигини билишмайди ва мутахассисларга жуда кеч мурожаат қиладилар, бу вақтда уларнинг туғиш вақти келиб қолган бўлади», – дейди Ғанизода.\nШифокорларнинг прогнозларига қараганда, мазкур давлат дастури яқин уч йил ичида 450 минггача исталмаган ҳомиладорликнинг олдини олишга хизмат қилади. Аҳолиси тўққиз миллионлик Тожикистон учун бу катта рақамдир. Контрацептив воситаларни дастурнинг фаол даврида энг олис қишлоқларда ҳам топиш имкони бўлади.


Экспорт шартномасининг электрон нусхаси\nС начала работы biznes-daily.uz 6 708 079\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" Экспорт шартномасининг электрон нусхаси\nуни яратиш тартиб-қоидаларини билиб олиш фойдадан холи бўлмайди\nЭкспорт шартномаси ваколатли ташкилотларда рўйхатга қандай қўйилади?\nЎзбекистон Республикаси Президентининг 2014 йил 7 апрелдаги “Ўзбекистон Республикасида инвестиция иқлими ва ишбилармонлик муҳитини янада такомиллаштиришга доир қўшимча чора-тадбирлар тўғрисида”ги фармонига асосан ҳамда ташқи савдо операцияларга доир мониторингни Вазирлар Маҳкамаси томонидан янада такомиллаштириш мақсадида 2014 йил 1 сентябрдан бошлаб экспорт шартномасини ваколатли банкларда рўйхатдан ўтказиш бекор қилинган. Шундан сўнг тадбиркорлик билан шуғулланувчилар ташқи иқтисодий фаолиятига тегишли шартнома маълумотларининг электрон нусхасини Ташқи савдо операцияларининг ягона электрон ахборот тизимига киритадиган бўлишди.\nШартномани ягона электрон тизимда рўйхатдан ўтказиш\nТадбиркорлик субъектлари шартнома маълумотларини мустақил равишда Давлат солиқ қўмитасининг Янги технологиялар фан-ахборот маркази томонидан ишлаб чиқилган электрон рақамли имзодан фойдаланган ҳолда “E-KONTRAKT 2.1.1” дастури орқали ягона электрон тизимда бепул рўйхатдан ўтказадилар. Хўш, бу қандай амалга оширилади?\nТИФ иштирокчиси тизимдаги барча маълумотлар катакчаларини тўлдириб чиқади, яъни шартнома ва маҳсулотнинг электрон нусхасини, қўшимча келишувлар ва маҳсулотлар, етказиб бериш шартлари, ҳисоб-китоб турини киритади ва шахсий кабинет ёрдамида ягона электрон тизимда рўйхатдан ўтказиш учун юборади.\nИшни бошлаш учун my.gov.uz давлат хизматларининг ягона интерактив порталига электрон рақамли имзо (ЭРИ), СМС хабарнома ёки ID.UZ тизими ва UzCard.uz хизматлари орқали рўйхатдан ўтиш керак. Бундан олдин ва ягона порталда ЭРИ орқали рўйхатдан ўтиш учун компьютернинг USB порти ёрдамида ишлайдиган ахборот ташиш воситаси – флеш-картада Давлат солиқ қўмитаси томонидан жойлаштирилган ахборот зарур бўлади. Сўнгра Ташқи савдо операцияларининг ягона электрон тизимида ташқи савдо шартномаларига тааллуқли катакчани топиш зарур.\nПорталга кириш учун эса логин ва паролни киритиш даркор. Мижоз ўз шахсий кабинетига кирганидан сўнг унга юридик шахс ҳақидаги маълумотларни киритиши учун имкон берилади ва ўша юридик шахс номидан шартномага доир маълумот юборилади. Шу тариқа янги юридик шахс ҳақидаги маълумот яратилгач, фойдаланувчи хизматлардан фойдалана бошлаши мумкин. Бу жараёнда танлаш учун “Барча ташкилотлар” → “Давлат қўмиталари” → “Ўзбекистон Республикасининг Давлат божхона қўмитаси” бўлими тугмачаси босилади. Шартноманинг электрон нусхасини жўнатиш учун эса “Ташқи иқтисодий фаолиятга тегишли шартнома маълумотларини Ташқи савдо операцияларининг ягона электрон ахборот тизимига кириш” бўлими танланади. Ундан фойдаланиш учун “Хизматдан фойдаланиш” бўлимига ўтиш жоиз.\nШартноманинг электрон нусхасини яратиш дастурини ўрнатиш\nБунинг учун “E-KONTRAKT” файлидаги дастур-ўрнатувчи E-KONTRAKT.ехе дан фойдаланиш лозим. Дастур муваффақиятли ўрнатилгач, шартноманинг электрон нусхасини яратишга киришиш мумкин. Айни мақсадда дастурга кириб, асосий функциялар панелининг “Операции” бўлимидаги “Открыть рабочие базы” буйруғини бажариш шарт. Мазкур дастурни батафсил тушуниб олишга http://files.gov.uz/docs/e-kontrakt.pdf. манбаси ёрдам беради Дастур тўлиқ ишлаши учун мижоз Java Runtime Environment (7-версиясидан эски бўлмаган) дастури платформасини ўз компьютерига ўрнатиб олиши мақсадга мувофиқдир.\nТашқи савдо операцияларининг мониторинги ва юқорида тилга олинган “Ўзбекистон Республикасида инвестиция иқлими ва ишбилармонлик муҳитини янада такомиллаштиришга доир қўшимча чора-тадбирлар тўғрисида”ги фармонга мувофиқ, шартнома маълумотларини ягона электрон ахборот тизимига киритиш йўлга қўйилган.\n“E-KONTRAKT 2.1.1” дастурида тўлдирилиши керак бўлган катакчаларга шартномага доир қуйидаги – экспорт қилувчининг номи ва реквизитлари, СТИР, чет эллик харидорнинг номи ва реквизитлари, шартнома рақами ва санаси, шартнома тури; контракт мавзуси (маҳсулот, иш, хизмат), шартноманинг умумий суммаси, шартнома валютаси, етказиб бериш усули ва муддати, ишни бажариш ва хизмат кўрсатиш усули, тўлов усули, қўшимча келишувлар, бажарилган ишлар ва/ёки кўрсатилган хизматлар ҳақидаги актлар, шартномани бошқа банкка ёки хомашё биржасига бериш ҳақидаги, шартнома бўйича операциялар тугатилиши тўғрисидаги маълумотлар тўлиқ киритилади. Жами 29 та катак мавжуд бўлиб, улар тўлдирилиши мажбурий ҳисобланган, тўлдирилиши мажбурий бўлмаган ва автоматик тарзда тўлдириладиган турларга бўлинади.\nШартнома маълумотларини ягона электрон ахборот тизимига киритиш дастури бошқа маълумотларни, масалан, экспорт шартномасини бажаришга доир бошқа талабларни эътиборда тутган ҳолда, ўз ичига олиши мумкин.\nБарча маълумотларни тўғри ва тўлиқ киритилганда ҳамда бу ҳужжат муваффақиятли сақланганда дастурни ишлатаётган шахсга автоматик равишда хабар берилади. Электрон ҳужжатни сақлашда хатолик ёки нотўғри тўлдириш ҳолати рўй берган бўлса, у огоҳлантирилади.\nЭсда тутинг: шартномадаги барча маълумотлар киритилгандан сўнг унинг электрон нусхасини яратиб, порталга юбориш керак. Ана шундан, янаям аниқроғи, контракт рўйхатдан ўтказилганидан сўнггина тизим идентификацион рақам (ИДР) беради ва у шартномага боғлаб қўйилади. Бу рақамни шартноманинг биринчи қисмига ёзиб қўйиш керак.\nШартнома тузилгандан кейинги ўзгартиришлар қўшимча келишувлар тузиш орқали амалга оширилади. Улар ҳақидаги маълумот ҳам ягона электрон ахборот тизимига киритилади. Бундай келишувлар фақат ягона электрон ахборот тизимига киритилган шартномаларга қўшилади. Шартномага қўшимча келишувларни “Доп. Соглашения/Спецификация” бўлимидан топиш мумкин.\nШартноманинг электрон нусхасини яратиш ва талабнома ижросини назорат қилиш\nШартноманинг электрон нусхасини яратиш учун керакли шартномани танлаб олиниб, “ШАРТНОМА” номли илова ва ягона электрон ахборот тизими тугмачалари босилади. Сўнгра электрон нусха статуси кўрсатилади. Агар шартнома янги бўлса, “Новый контракт”ни босиб, уни ўзгартириш учун “Исправление контракта” танланади. Борди-ю, шартнома олдин тизимга жойлаштирилган бўлса, қайтадан ўзгартириш киритиш лозим.\nЭлектрон нусха учун статус танлангач, шартномани сақлаб қўйиш жойи кўрсатилган ҳолда “сохранить” тугмачаси босилади. Дастур бу жойга шартноманинг электрон нусхасини автоматик равишда сақлаб қўйиши мумкин. Шундан кейин у фойдаланувчининг давлат хизматлари интерактив порталидаги шахсий кабинети орқали ягона электрон ахборот тизимига киритилади.\nУшбу хизматдан фойдаланиш тўрт босқичга бўлинади:\n1-босқич – келишув билан танишиб чиқиш учун унинг матни келтирилади. Хизматдан фойдаланиш учун фойдаланувчи келишув шартларига рози бўлиши керак;\n2-босқич – тадбиркорлик субъекти ҳақидаги маълумотлар тўғрилигини тасдиқлаш. Фойдаланувчи юридик шахс ҳақидаги маълумотни текширган ҳолда қабул қилиши шарт;\n3-босқич – маълумотларни ягона электрон ахборот тизимига киритиш. Электрон нусхани юбориш учун “Выбрать файл” функциясини босиб, файл жойини кўрсатган ҳолда уни юбориш;\n4-босқич – файл муваффақиятли юборилгани ҳақидаги хабар. Фойдаланувчига электрон нусхани муваффақиятли жўнатгани тўғрисида маълумот берилади.\nТопширилган талабномани текшириш учун фойдаланувчи талабномалар рўйхатига ўтиши ёки бош саҳифадаги “Профиль” тугмачасини босиши керак. Талабномалар рўйхатида статус қаторида фойдаланувчи топширган талабнома қайси босқичда эканлигини билиш мумкин (янги, кўриб чиқилган, бекор қилинган, қолдирилган).\nШартномадаги маълумотларга ўзгартириш киритиш\nҲужжатларнинг электрон нусхасини қабул қилиш пайтида улар порталнинг формат-логик текширувидан ўтади. Шу жараёнда хатолар ва огоҳлантиришлар кузатилиши мумкин. Хатолари бор ҳужжатлар тизимга киритилмайди. Агар фойдаланувчи шартномани нотўғри тўлдириб, тизимга киритиб қўйган бўлса, шартномага (ИДР билан) ўзгартириш киритишга тўғри келади. Бунинг учун фойдаланувчи қуйидаги схемаларнинг биридан фойдаланиши мумкин:\n1. Агар ушбу шартнома асосида биронта ҳам ҳаракат, чунончи, юклашлар (божхона юк декларацияси рўйхатдан ўтказилмаган) ёки тўлов амалга оширилмаган (тўлов бўйича ҳужжатлар, ҳисоб бўйича маълумотлар банк ходимлари томонидан тизимга киритилмаган) бўлса, шартноманинг электрон нусхасини яна бир бор ўзгартириб, худди ўша ИДР билан шахсий кабинет ёрдамида порталга жойлаштириш мумкин. Бунда файлнинг охирги юборилган нусхаси амал қилади.\n2. Агар шартнома асосида юк ортилган, яъни битта бўлса ҳам божхона юк декларацияси ахборот тизимида рўйхатдан ўтказилган ёки шартнома асосида тўлов амалга оширилган бўлса, фойдаланувчи зудлик билан Давлат божхона қўмитасига ёки бошқармасига ўзгартирилиши керак бўлган маълумот ва унинг сабаби кўрсатилган хат билан мурожаат қилиши лозим. Бу сўров божхона органи томонидан кўриб чиқилгач, шартномага ўзгартириш киритилиши хусусида хулоса чиқарилади. Шартномадаги маълумотларга ўзгартириш киритилишига рухсат берилса, фойдаланувчи шартнома ҳақидаги маълумотни тўғрилаб, худди ўша ИДР билан қайта юбориш ҳуқуқига эга бўлади.\nДиққат! 2017 йил 1 январдан бошлаб шартномани божхона постида рўйхатдан ўтказиш бекор қилинди (Бу Ўзбекистон Республикаси Президентининг 1997 йил 10 октябрдаги 1871-сонли фармонида қайд этилган хомашё маҳсулотларига татбиқ қилинмайди).\nХўжалик субъектлари электрон рақамли имзони ишлатган ҳолларда ташқи савдо операцияларининг ягона ахборот электрон тизимига маълумотларни божхона органига юк декларациясини топширишидан олдин киритиши керак бўлади.\nФойдали маслаҳат! Маҳсулот, иш ва хизматларни экспорт қилувчилар уларни Интернет тармоғидаги онлайн-дўконлар орқали экспорт шартномасини тузмасдан экспорт қилишлари мумкин. Лекин бу иш уларнинг мамлакатимиз банкларидаги ҳисоб рақамларига пул келиб тушгандан ҳамда барча маълумотлар ташқи савдо операцияларининг ягона ахборот электрон тизимига киритилгандан кейин жорий қонунларга қатъий риоя қилган ҳолда амалга оширилиши шарт.\nИнтернет тармоғидаги онлайн-дўконлар орқали қиймати 1000 АҚШ долларигача бўлган маҳсулотларни ҳам божхона юк декларациясини тўлдирмасдан ва почта хизматлари қоидаларини бузмасдан экспорт қилиш мумкин.


Ўзбекистон ва “Сименс” ўртасида бир қатор стратегик ҳужжатлар имзоланди\n09:20 / 16.11.2017\n15 ноябрда Ўзбекистон бош вазири Абдулла Арипов бошчилигидаги делегация “Сименс АГ” концернининг Мюнхендаги бош қароргоҳига ташриф буюрди. Ташриф давомида концерннинг бошқарув кенгаши аъзоси Роланд Буш, концерннинг Россия ва Марказий Осиё бўйича директори Дитрих Меллер билан учрашув бўлиб ўтди. Учрашувда энергетика, саноат, темир йўл ва соғлиқни сақлаш соҳаларида амалдаги ва келгуси қўшма лойиҳалар муҳокама қилинди.\nБу ташриф 2017 йил октябрида “Сименс” делегациясининг Тошкентга ташрифи вақтида бошланган мулоқотнинг давом бўлди.\nМюнхендаги учрашув вақтида бир неча соҳалар бўйича ҳамкорликни ривожлантириш ҳақидаги стратегик ҳужжатлар имзоланди.\nЖумладан, томонлар “Хавфсиз шаҳар” концепциясини амалга ошириш бўйича ҳамкорлик қилишмоқчи. Шу мақсадда Ўзбекистон Ахборот технологиялари ва коммуникацияларини ривожлантириш вазирлиги ва “Сименс” ўртасида меморандум тузилди. Унга кўра, шаҳар инфратузилмаси ва транспорт хўжалигида ёнғин хавфсизлиги, эвакуация тизимлари бўйича комплекс ечимларни татбиқ қилиш имконияти кўриб чиқилади. Гап шунингдек электр тармоқларини модернизация қилиш вақтида “ақлли тармоқлар”ни татбиқ қилиш ҳақида кетмоқда.\n“Ўзнефтгазмаш” АЖ томондан имзоланган келишув ишлаб чиқаришни техник қайта жиҳозлаш ва кенгайтиришга тааллуқли бўлиб, унга кўра ҳамкорлар “UNGM-DR сервис маркази” қўшма корхонасини ривожлантиришни давом эттиришади. Корхона кўрсатаётган хизматлар соҳаларини кенгайтириш ва ходимлар малакасини ошириш режалаштирилмоқда. Қўшма корхона айни вақтда нефть-газ, кимё ва нефть-кимё соҳаларида қўлланувчи қурилмаларни таъмирлаш ва ташхислаш билан шуғулланади.\nЯна бир ҳужжат Ўзбекистон Соғлиқни сақлаш вазирлиги ва “Сименс Соғлиқни сақлаш” (Siemens Healthineers) компанияси билан тузилди. Томонлар тиббиёт, фан ва тиббиёт муассасаларини жиҳозлаш соҳасида Ўзбекистон ва Германия ўртасидаги ҳамкорликни ривожлантиришмоқчи. Жумладан, Ўзбекистонда онкология, кардиожарроҳлик, нейрожарроҳлик ва травматология соҳаларида қўшма клиникаларни ташкил этиш кўздда тутилмоқда.


"MediaUZ – футбол ҳафталиги" ўтказилади / CHAMPIONAT.asia\n22:03АПЛ. "Вулверхэмптон" - "Норвич" 3:0 0 21:58А Серия. "Дженоа" - "Лацио" 2:3 0 21:50Ижтимоий тармоқларда “Навбаҳор” янги мавсум фойдаланадиган форманинг кўриниши пайдо бўлди 16 21:18“Манчестер Юнайтед” мағлубиятсиз серия қайд этмоқда 13 20:57АПЛ. МЮ ва "Вулверхэмптон" йирик ҳисобда ғалабага эришди (+жадвал) 37 20:44АПЛ. “Арсенал” – “Эвертон” учрашувининг бошланғич таркиблари маълум 9 20:30Туркия Суперлигаси. “Фенербаҳче” ва “Галатасарой”нинг бошланғич таркиби билан танишинг 4 20:00ЕЧЛ. Кики Сетьен "Наполи"га қарши баҳс учун Италияга 21 футболчини олиб кетади 14 19:52Ўртоқлик учрашуви. Ўзбекистон - Беларусь 0:1 162 19:40Назорат баҳси. “Ростов”нинг "Краснодар"га қарши асосий таркиби эълон қилинди 8 18:41УЕФА "Наполи" - "Барселона" ва "Челси" - "Бавария" учрашувлари ҳакамлари номини маълум қилди 10 18:36Зоҳид Абдуллаев “Қўқон-1912” қароргоҳини тарк этди 2 18:27Италия. "Лацио" ғалабага эришди, "Ювентус"гача 1 очко бор 4 18:06АПЛ. "Манчестер Юнайтед" ва бошқа жамоаларнинг асосий таркиблари маълум! 19 17:43"Машъал" янги бош мураббий номини эълон қилди 18\n"MediaUZ – футбол ҳафталиги" ўтказилади\nЎзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги томонидан Ўзбекистон футбол ассоциацияси билан ҳамкорликда 2019 йил 23-29 август кунлари мамлакатимиз мустақиллигининг 28 йиллигига бағишлаб оммавий ахборот воситалари, нашриёт-матбаа корхоналари ходимлари, журналист ва блогерлар учун "MediaUZ – футбол ҳафталиги" ўтказиш режалаштирилган.\nАхборот соҳасининг барча вакилларини дўстлик, ҳамжиҳатлик, ҳамфикрлик шиори остида ўтказиладиган "MediaUZ – футбол ҳафталиги"гида фаол иштирок этишга чорлаймиз!\nЎртоқлик учрашуви. Ўзбекистон - Беларусь 0:1 162


Ўзбекистон илм-фанида аёллар: ўтиш даврининг муаммоларига ўткир назар - UzAnalytics\nСурат манбаси: phys.org\nЖамият ҳаётининг турли жабҳаларида гендер тенгликни таъминлаш Ўзбекистон ички сиёсий концепциясининг устувор йўналишлари қаторига киради. Бугунги кунда мамлакат академик доираларида аёлларнинг ўрни ва мавқеини ошириш, янги авлод олималарини тарбиялаш ҳамда истиқболли лойиҳаларини рағбатлантириш бўйича муҳим ташаббуслар илгари сурилмоқда. Кўзланган мақсад-вазифаларга эришиш эса илм-фан соҳасини ислоҳ этиш масаласига тизимли ёндашувни талаб қилади.\nҲозирча бу борада ўз ечимини кутаётган муаммолар талайгина. Ўзбек хотин-қизларининг илмий салоҳияти, уларнинг халқаро миқёсда ўзини намоён этиши ҳамда рақобатлашишига тўсқинлик қилаётган омиллар хусусида “Олима аёллар учун илмий лаборатория” (HIVE) лойиҳаси муаллифи, Тошкент давлат иқтисодиёт университети доценти Рауф Салохўжаев билан фикрлашдик.\n– Ўзбекистонда аёлларнинг академик фаоллиги ҳақида нима дея оласиз?\n– Аввало, айтиш керак, мамлакатимизда нафақат илмий муассасалар, балки олий ўқув юртларида фаолият кўрсатаётган мутахассислар ҳам олим, деб юритилади. Яъни университет ўқитувчиси бир вақтнинг ўзида дарс бериши ва илмий изланишлар олиб бориши мумкин. Бундан келиб чиқадики, Ўзбекистонда аёл тадқиқотчиларнинг салмоғи оз эмас. Бироқ раҳбарлик лавозимларида улар деярли кўрсатилмаган.\nЭнди академик фаоллик масаласига келсак. Дунёда тартиб-таомил шундайки, университетда ишлаётган педагог мунтазам равишда илмий маҳсулот яратмаса, олимликка даъво қилолмайди. Ҳатто фан доктори ёки профессор бўлса ҳам! Халқаро маълумотлар базаларида индексацияланувчи илмий журналларда мақола чиқариш илм-фандаги пешқадамликнинг дастлабки ва асосий шартидир. Академик мобиллик худди шу мезон билан ўлчанади. Ижтимоий фанлардан мана шу талабга жавоб бера олаётган тадқиқотчиларимиз, хоҳ эркак, хоҳ аёл бўлсин, ниҳоятда кам. Аниқ ва табиий фанларда вазият бирмунча яхши.\n– Хўш, муаммо нимада?\n– Ўзбекистонлик олимлар республика, нари борса, Ҳамдўстлик мамлакатларида тарқатиладиган илмий нашрларда мақола эълон қилишга одатланиб қолган. Халқаро журналлар билан ҳамкорлик қилишини эса аксариятининг инглиз тилини талаб даражасида билмаслиги қийинлаштирмоқда. Бу совет давридан давом этиб келаётган “анъана”. Ваҳоланки, 1992 йилдан кейин мамлакатимиз жаҳонга очилди. Энди маҳаллий академик доиралар ўзининг тор қобиғидан чиқиб, жаҳон олимлари билан рақобатга киришиши зарур. Бунга вақт керак, албатта. Ҳозир ўтиш давридамиз. Ўтган йили Ўзбекистон “йиртқич” журналларда чоп этилган мақолалар сони бўйича етакчи позицияни эгаллагани ҳам фикримни тасдиқлайди.\nЎн йил аввал Хитойда ҳам шундай муаммо бор эди. Давлатнинг истиқболли илмий тадқиқотларни муносиб рағбатлантириш механизми эвазига эндиликда бу мамлакат нуфузли илмий журналларда эълон қилинаётган мақолалар сони бўйича жаҳонда пешқадамлик қилмоқда (ҳадемай, АҚШдан ўзиб кетса ҳам, ажаб эмас!). Топ журналдаги ҳар бир мақола учун хитойлик олим ҳукуматдан 20-30 минг долларгача мукофот олади. Мана буни чинакам мотивация деса бўлади.\nЎзбекистонда ҳам илм аҳлини, биринчи навбатда, моддий рағбатлантириш керак. Турли фан соҳалари бўйича мукофотлар таъсис этиш мумкин. Менимча, бу масалага индивидуал тарзда ёндашилгани маъқул. Нега, масалан, ҳозир давлат илмий грантлари фақат олимлар жамоасига ажратилади? Ахир, олимнинг ўзи ҳам молиявий кўмак олишга ҳақли-ку.\n– Ўтиш даврида олимлар, хусусан, аёлларимизга яна қандай қийинчиликларни енгиб ўтишга тўғри келмоқда?\n– Жаҳон илм-фанида рақобатлашиш учун инглиз тилини мукаммал билиш керак. Илмий мақола ёзишда тил ва услубга доир қатъий талаблар бор. Халқаро илмий журналлар қуруқ, техник тилдан аллақачон воз кечиб бўлган. Таҳририятлар ўз нашрининг ўқишли бўлишини, мақолалар наинки олимлар, балки сиёсатчи, бизнесменлар томонидан ҳам ташналик билан мутолаа қилинишини хоҳлайди. Бу эса замонамиз олимлари олдига қўшимча вазифалар қўймоқда.\nКейинги нозик масала илмий тадқиқот олиб бориш усуллари билан боғлиқ. Аниқ ёки табиий фанларда турли кузатув, тажриба экспериментлар асосида илмий хулосага келинади. Лекин ижтимоий фанларнинг табиати бошқачароқ. Иқтисодиёт ёки социология бўйича ўтказилган тадқиқот натижалари жаҳон илм аҳлининг эътиборига тушиши учун материал ўта юқори савияли таҳлилий характер касб этиши зарур. Яқин вақтгача ўзбекистонлик олимлардан бундай кўникма талаб қилинмасди.\nҲар қандай ихтиро ёки кашфиёт замирида ҳеч кимнинг хаёлига келмаган оригинал ғоя ётади. Аслида илм-фанинг бирламчи вазифаси ижтимоий ҳаётдаги муаммоларга ностандарт ечим топишдан иборат. Афсуски, ҳалигача олимларимиз асосан локал, яъни мамлакат ичидагина долзарб бўлган масалалар ечими устида бош қотириб келмоқда. Албатта, бу мавзулар ҳам керак. Аммо энди маррани юқорироқ олиш зарур. Акс ҳолда, жаҳон илм-фанидан орқада қолиб кетаверамиз. Шусиз ҳам жуда кўп вақтни бой бердик. Илмий тафаккурнинг трансформациясига яна камида 5-6 йил талаб қилинади.\nХитой тажрибасига қайтаман. Бу давлат дунёдаги етакчи илмий марказлардан энг номдор олимларни маҳаллий лабораториялар ҳамда университетларга жалб қилган. Уларнинг орасида бир пайтлар бошқа юртларга кўчиб кетган асл хитойлик маърифатпарварлар ҳам бор эди. Илмий коллаборация ҳисобига Хитой олимлари бебаҳо тажриба орттирди. Мамлакатнинг илмий салоҳияти жадал суръатларда юксала бошлади. Назаримда, биз ҳам янги авлод олимларини тарбиялашда шу усулини қўллаганимиз маъқул.\nЯна бир гап. Ўзбекистондаги олий таълим тизими ниҳоятда бюрократик. Профессор-ўқитувчилар кераксиз юкламалар билан кўмиб ташланган. Натижада уларда илмий фаолият билан шуғулланишга деярли вақт қолмаяпти. Охирги йилларда давлат олийгоҳларининг бирин-кетин кредит-модуль тизимига ўтказилиши ижобий самара бермоқда. Бундай тизим ўқитувчига семестр давомида неча кун педагогик, неча кун илмий фаолият билан банд бўлишини аниқ ҳисоб-китоб қилиб олиш ҳамда ўз вақтини мустақил тарзда режалаштириш имконини беради.\nЎзбекистондаги олий ўқув юртлари ўз нуфузини ошириш мақсадида халқаро рейтингларга киришга ҳаракат қилмоқда. Бу ҳам ижобий тенденция. Рейингдаги натижасини яхшилаш учун улар олимларга ўзи устида кўпроқ ишлаб, нуфузли илмий нашрларда мақолалар чоп этишга ундаши турган гап.\n– Илм-фандаги раҳбар лавозимлар аёлларга деярли тегмай қолаётгани ҳақида гапирдингиз. Сизнингча, нега бундай ҳолат юз беряпти?\n– Гап олима аёлларимизнинг сон жиҳатдан камлиги ёки салоҳиятсизлигида эмас. Бу – аниқ. Аёлнинг IQ даражаси эркакникидан сира қолишмаслиги математик ҳисоб-китоблар асосида фанда аллақачон исботлаб берилган.\nЎзбекистонда хотин-қизларнинг раҳбарликка камроқ тайинланиши объектив омилллар билан боғлиқ.\nБунга кўпинча жамиятдаги стереотиплар сабаб бўлмоқда. Негадир илмий-тадқиқот институти директори, университет ректори, кафедра мудири ёки грант раҳбарлиги аёл кишига оғирлик қилади, деган қараш онгимизга ўрнашиб қолган. Бир ҳисобдан, хавотир ўринли. Чунки фан ва таълим соҳаларида бюрократия гуллаб-яшнамоқда. Даста-даста қоғоз тўлдириш, турли ҳисоботлар топшириш аёл тугул, эркакнинг ҳам тоқатини тоқ қилади.\nКасбий юксалишда оиладаги муҳит муҳим роль ўйнайди. Афсуски, илмий иқтидори бор хотин-қизларнинг барчаси ҳам ўзини илм-фанга бағишлолмайди. Чунки жамиятимизда аёл рўзғор учун яратилган, у оилани биринчи ўринга қўйиб, керак бўлса бошқа режа-мақсадларидан воз кечиши зарур, дейдиганлар ҳали ҳам кўп. Тадқиқотчилик эса кишидан ҳазилакам меҳнат талаб қилмайди. Айтайлик, халқаро даражадаги битта илмий мақолани тайёрлашга 6-9 ойгача вақт кетади. Бунинг учун олимда хотиржам ишлашга шароит бўлиши зарур. Тан олайлик, анъанавий ўзбек оилаларидаги бир қатор стереотиплар аёлга мана шундай хотиржамликни таъминлаб беролмаяпти.\nБаъзи аёлларни раҳбарлик масъулияти чўчитиб қўймоқда. Кимгадир катта ишларга қўл уришга андиша халақит беради. Эплаб кетолмасам уятга қоламан, одамлар мени калака қилади қабилидаги хавотирли ўй-фикрлар таъсирида олға қадам ташлолмаётган ҳамкасабаларим, афсуски, йўқ эмас. Бундай пайтда уларга далда бериш керак.\nТадқиқотчи хотин-қизлар учун мунтазам семинар-тренинглар ўтказиб келамиз. Айтиш керак, бу аудитория ниҳоятда фаол. Кўплари илмга ташна, янги билимларни ўзлаштиришга ошиқади. Менимча, илм-фанда юксак натижаларга эришиб келаётган олима аёлларни элга танитиш, уларни муваффақият эталонига айлантириш ҳамда ишларини кенг тарғиб қилиш зарур. Масалан, Ўзбекистонда илғор олимлар ёки олима аёллар рейтингини тузиш мумкин-ку. Шу йўсинда илмий журналларда энг кўп мақола эълон қилаётган, халқаро ва маҳаллий грантларда иштирок этаётган тадқиқотчиларни аниқлаб, муносиб рағбатлантирса бўларди.\nУмуман олганда, ўтиш давридаги муаммолар вақтинчалик ҳолат бўлиб, мамлакатнинг иқтисодий ривожланиши асносида бартараф этилади. Илмий раҳбар кадрларни танлаш ва тайинлашдаги гендер мувозанатга ҳам худди шу йўл билан эришиш мумкин. Иқтисодий фаровонлик натижасида одамларнинг қўшимча қиймат яратиладиган соҳаларга талаб-эҳтиёжи ҳамда қизиқиши ортади. Келгусида Ўзбекистонда илм-фан энг сердаромад соҳалардан биринига айланишига шубҳам йўқ. Бу олимлар ўртасида жиддий рақобатнинг шаклланишига олиб келади. Аёллар ҳам илмий фаолиятда ўзини жадалроқ намоён этишга, ўз илмий мактабларини яратишга, нуфузли илмий жамоалар ҳамда халқаро грант лойиҳаларига раҳбарлик қилишга интилса, ажаб эмас.\n– Аслида илмий фаолиятда гендер тенгликни таъминлаш шунчалик муҳимми? Бундан жамият қандай наф кўради?\n– Академик доираларда аёл ёки эркакларнинг миқдорий устунлиги умуман ҳеч қандай аҳамият касб этмайди. Тадқиқотни қайси жинс вакили олиб бораётгани муҳим эмас. Муҳими эришиладиган натижа. Лекин ўша натижага эришиш учун аёлда ҳам, эркакда ҳам бир хил имконият бўлмоғи даркор. Мана бу принципиал масала. Илм-фан ривожи учун масъул амалдорлар уни эътиборсиз қолдирмаслигини хоҳлардим.\nМодомики аёллар илмий фаолиятида эркакларга қараганда кўпроқ қийинчиликларга дуч келаётган экан, бунинг сабабларини аниқлаш ва бартараф этиш зарур. Масалан, кўпгина хорижий университетларда ходимларнинг фарзандлари учун боғчалар ташкил қилинган. Бу олимга турли ижтимоий масалаларга чалғимай, тадқиқот ишини бафуржа бажариш имконини беради. Илмий фаолиятда жинсий дискриминация муаммосига ҳам самарали ечим топиш айни муддао, назаримда. Мазкур масала юқорида тилга олинган стереотиплар билан жиддий курашишни тақазо этади.\n– Хотин-қизларни илм-фанга жалб этишда давлат ҳамда ижтимоий институтларнинг ўрни қандай бўлиши керак?\n– Айни чоғда олимларни рағбатлантириш жуда муҳим. Мен, аввало, моддий кўмакни назарда тутяпман. Юртимизда олима аёллар учун нуфузли мукофотлар таъсис этиш, грант ҳамда хорижда стажировка ўташ дастурлари, ижтимоий қўллаб-қувватлаш лойиҳаларини йўлга қўйишнинг пайти келди. Бу уларнинг академик мобиллигини оширишга хизмат қилади. Илмий тадқиқот натижаларини амалиётга жорий этиш, илмий ишланмаларни тижоратлаштиришда ҳам аёлларга кўпроқ эътибор қаратиш керак, деб ўйлайман. Шу мақсадда давлат томонидан алоҳида молиявий манбалар яратилса ёмон бўлмасди.\nЎзбекистонда аҳолининг интеллектуал маҳсулотларга бўлган талабини шакллантириш билан боғлиқ бир қатор муаммолар ҳам бор. Давлат ва жамият ҳаётидаги муаммоларга илм-фангина оқилона ечим топиб бера олади. Демак, олимларнинг меҳнат маҳсулига, аввало, эҳтиёжни пайдо қилиш зарур. Шунда уларнинг жамиятдаги нуфузи ҳамда қадр-қиммати ортади.\nЎз йўналишида салмоқли ютуқларга эришган олимларни эл-юрт билиши ҳамда эътироф этиши лозим. Олимпиада чемпионларига қанчалик ҳурмат-эътибор кўрсатсак, Ўзбекистон номини дунёга танитаётган илм аҳлини ҳам шунчалик ардоқлашимиз шарт. Чунки муайян маррага етиш учун олим спортчидан кам меҳнат қилмайди. Фарқи шуки, у чеккан заҳмату машаққатлар неча йиллардан кейингина ўз ҳосилини беради. Ҳозирги босқичда илм-фанни ижтимоий тараққиёт двигателига айлантириш зарур. Мамлакат ҳаёти ва келажагига дахлдор муҳим қарорлар илмий тадқиқот натижалари асосида қабул қилинса, илмий хулосалар негизида давлат дастурлари, турли стратегия ва “йўл харита”лари ишлаб чиқилса, ушбу мақсадга тўлақонли эришган бўламиз.


Олий лига 05.07.2020 20:00 Торпедо-БелАЗ 0 - 2 Шахтёр-Солигорск\nСаралаш плей-офф, 9 февраль, соат 17:00\nЭлдор Шомуродов (2, 34)\n3. Муҳаммад аш-Шамирий\n10.Карлос Виллануэва (с)\n22. Маней Муҳаммад\n25. Маҳмуд Қосим\n' "Бунёдкор" "В" гуруҳидан ўрин олади. Жамоа дастлабки ўйинни 23 февраль куни Саудиянинг "Ан-Наср" клубига қарши ўйнайди. Бу ўйинда ва умуман гуруҳ босқичида жамоага омад тилаймиз!\n90+3' Учрашув тугади. "Бунёдкор" ОЧЛ-2016 гуруҳ босқичи йўлланмасини қўлга киритди! Табриклаймиз!\n90+3' Карлос Вильянуэва огоҳлантириш олди\n90+1' "Аш-Шабоб" футболчиси узоқ масофадан зарба йўллади. Зухуров тўпни майдон ташқарисига буриб юборди\n89' Сато юқоридан узатма берди. Ҳимоячилар тўпни майдон ташқарига чиқаришди. БУрчак тўпи\n88' Зуаги жаримадан кучли зарба берди. Тўп айнан дарвозабон турган жойга борди ва Салим тўпни эгаллади\n87' Фол! Шундоққина жарима майдончаси чизиғи олдида! Шомуродов йиқитилди\n86' Бурчакдан етказилган узатмага Зуаги бош билан зарба берди. Юқори бурчака бораётган тўпни Салим Абдулла эгаллаб олди\n86' Вуууууҳ! Зуаги Нурматов деярли бирга бир вазиятга чиқди. Ҳимоячи ортда келиб зарба йўлига ташланди. БУрчак тўпи\n83' "Шабоб"да ўзгариш: Жуниньо ўрнига Рашид Ҳассан туширилди.\n81' "Бунёдкор"да ўзгариш: Достонбек Ҳамдамов ўрнига Минори Сато туширилди\n78' Вильянуэва жарима тўпини ўйинга киритди. Марзуқ дарвозабон майдончамиз олдида тўпга ета олмади\n76' Тўп назорати ва ҳужум ташкил қилиш бўйича устунлик "Бунёдкор" томонда. Охиригача шундай ўйнашда давом этиш керак\n74' Шомуродовга нисбатан ишлатилган фол учун белгиланган жарима тўпини Ҳамдамов ўйинга киритди. Зуаги бош билан зарба беришга улгурмади\n73' Ўнг қанотдан ҳужум ташкил қилдик. Шораҳмедов ўнг қанотдан берган узатмасига Шомуродов 11 метрли нуқта устида бош билан зарба берди. Бқорига ўктарилган тўпни Салим ушлаб олди\n71' Зухуров тўпни тепиб юбораётган пайтда Энрике Луваннор посбонимизнинг оёғи тагига хавфли ташланди\n69' Нурматов жарима майдончаси ташқарисидан зарба беришга уринди. Тўп оёғига яхши тегмай қолди\n68' Жаримадан етказилган узатма натижасида тўп Насимовнинг бошидан майдонни тарк этди\n68' Достон Ҳамдамов сариқ карточка олди. Ўз вақтида жариа тўпини ўйинга киритмагани учун\n64' Вууууҳ! Омад "Бунёдкор" томонида бўлди. Дастлаб "Шабоб" футболчиларидан бир жарима майдончамиз ичида зарба берди. Зухуров тўпни қайтарди, қайтган тўпга Ҳайдаров зарба берди, Ашурматовга тўп тегиб қайтди. Жуниньонинг зарбаси тўсин устидан ўтиб кетди\n63' "Бунёдкор"да ўзгариш: Отабек Шукуров майдонга қайтмади. Шаҳзодбек Нурматов майдонга тушди\n62' Вуууууҳ! Жамоамиз майдон марказидан жарима тўпини ўйинга киритди. Рақиблар тўпни қайтаришди. Такрорий ҳужум пайтида Акмал нариги қанотдан жарима майдончаси чизиғи устига тўпни етказди. Ҳимоячи бош билан қайтарган тўпни Шомуродов тўхтатмасдан дарвоза томон тепди. Тўп шундоққина устун ёнидан ўтиб кетди. Салим Абдулла тўпга ташланишга улгурмаганди!\n60' Ҳассан Сафар огоҳлантирилди. У оёғини баланд кўтариб, Шукуровнинг юзига тепиб юборди\n58' "Бунёдкор"да ўзгариш: Забиҳилло Ўринбоев ўрнига Баҳодир Насимов туширилди\n56' Шомуродов майдон марказида рақибдан тўпни олиб қўйди ва бир ҳимоячидан ўтиб олдинга юриш қилди, аммо сўнгги паллада жамоадошига аниқ узатма бера олмади\n53' Жуниньо "Бунёдкор" жарима майдончси ичида Мирабдуллаевга нисбатан фол ишлатди\n51' Шораҳмедов Жуниньога нисбатан фол ишлатди. Рақиб жарима зарбаси тепиш ҳуқуқига эга бўлди\n48' "Шабоб" футболчси жарима майдончаси бурчагидан зарба йўллади. ФУтболчи аслида чапақай экан, ўнг оёқдаги зарбаси кучли чиқмади\n47' Меҳмонлар чап қанотдан ҳужум ташкил қилишди. Маней Муҳаммаднинг узатмасига ҳеч ким ета олмади\n46' "Аш-Шабоб"да ўзгариш бўлди:Довуд ал-Балуший ўрнига Халифа Абдулла туширилди\n45+2' Биринчи бўлим якунланди. "Бунёдкор" - "Аш-Шабоб" - 2:0. Танаффус. Бироз дам оламиз\n44' Шукуров рақиб жарима майдончасининг ўнг томонида очилган Шораҳмедовни кўрди ва ўз вақтида узатма берди. Акмал тўпни қабул қилиб зарба берди. Ҳимоячилар тўп йўлига ташланишди\n43' Вильянуэва жарима тўпини ўйинга киритди. Ҳимоячимиз бош билан тўпни қайтарди\n42' Энрике Луваннор бош билан ноаниқ зарба берди\n41' "Бунёдкор" жамоавий яхши ҳимояланмоқда. Маҳмуд Қосим олис масофадан зарба йўллади. ноаниқ\n38' Шораҳмедовнинг узатмасидан кейин Шомуродов тўпни кўкраги билан олдинга уриб, икки ҳимоячидан ўтиб кетишга уринди, аммо ҳакамлар ҳужумчимиз тўпни қўли билан ўйнади деб топишди\n34' ГОООООООЛ! Элдор Шомуродооооов, 2:0! Чап қанотда Комилов ва Ҳамдамов икки марта товон билан узатмалар бериб, рақиблардан ўтиб кетишди ва Акром дарвозабон майдончаси яқинига узатма берди. Шомуродов ҳимоячиларни ортда қолдирди ва дарвозани ишғол қилди!!!\n31' Яхши вазият! Майдон марказида Шомуродов рақиблардан тўпни олиб қўйди ва жамоамиз ҳужумга ўтишди. Шукуровнинг аниқ зарбасини Салим Абдулла иккинчи уринишда эгаллаб олди\n29' Хавфли вазият! Бурчакдан етказилган узатмага Муҳаммад Марзуқ бош билан зарба берди. Тўп устун ёнидан ўтиб кетди\n28' Азиз Ҳайдаров жарима тўпини ўйинга киритди. "Шабоб" бурчак тўпини ўйинга киритади\n26' "Шабоб" бурчак тўпини ўйинга киритди. Ўринбоев тўпни бош билан қайтарди ва вакилларимиз қарши ҳужумга ўтаётганида Шукуров жамоадошига аниқ узатма бера олмади\n25' Шукуровнинг жарима майдончаси ташқарисидан йўллаган зарбаси ҳимоячига тегиб қайтди. Комиловнинг зарбасидан сўнг тўп устун ёнидан ўтиб кетди\n24' "Аш-Шабоб" ҳимоячиси Муҳаммад аш-Шамирий огоҳлантириш олди\n18' Балуший олис масофадан ноаниқ зарба берди\n17' Иброҳим олис масофадан зарба йўллади. Рекошет ҳолатида кучни йўқотган тўпни Зуҳуров эгаллаб олди\n15' Шукуров Ўринбоевнинг жарима майдончасига интилаётганини кўрди ва унга узатма берди. Забиҳилло негадир ҳаракатни охиригача давом эттирмади ва тўхтаб қолди\n12' Вильянуэва олис масофадан зарба берди. Тўп ҳимоячимизга тегиб, ён томонга кетди\n11' Бурчакдан етказилган узатмани ҳимоячи қайтарди. Шомуродов эса зарба беришга улгурмади.\n10' Зуагининг узатмасидан кейин Шораҳмедов ўнг қанотдан олдинга ўтди ва жарима майдончасига узатма берди. Ҳимоячи бош билан тўпни майдон ташқарисига чиқариб юборди\n9' Вакилларимиз гол уриб олишганидан яна олдинга ўтишди, аммо энди "Шабоб" аста-секин ташаббусни ўз томонига оғдиришга ҳаракат қилмоқда\n6' "Бунёдкор" бурчак тўпини ўйинга киритди. Рақиблар тўпни қайтаришди\n2' ГОООООООЛ! Элдор Шомуродов, 1:0! "Бунёдкор" учрашувни жуда ҳужумкор бошлади ва тезкор гол уришга муваффақ бўлди. Дастлабки ҳужумда дарвозабон қайтарди, ҳужумнинг иккинчи тўлқинида Шомуродов дарвозани ишғол қилди\n' Жамоалар майдонга чиқиб келишди. Учрашув бошланиш арафасида\n' "Бунёдкор" стадиони. ОЧЛ, саралаш баҳси. "Қалдирғочлар" ушбу стадионда "Аш-Шабоб"ни қабул қилмоқда


Ёшларга одамийликни сингдирайлик – HURRIYAT\nЁшларга одамийликни сингдирайлик\n3 oy oldin Behzod 178\nПрезидентимиз томонидан ушбу йилнинг 19 январь куни маънавий-маърифий ишлар тизимини тубдан такомиллаштириш, бу борада давлат ва жамоат ташкилотларининг ҳамкорлигини кучайтириш масалалари бўйича видеоселектор йиғилиши ўтказилганидан юртдошларимиз яхши хабардор. Зеро, видеоселекторда кўтарилган масалалар соғлом фикрли ҳар бир инсонни ташвишга солиши, мулоҳаза қилишга, юзага келаётган кўнгилсиз ҳолатни ўнглашга ундаши керак.\nОдамийлик — халқимизнинг азалий хислати. Аждодимиз маънавий илмга, унинг такомилига баҳоли қудрат ҳисса қўшган, содда ва беғубор инсоний муносабатлар эса ҳамиша миллий қадриятларимиз сараси ҳисобланган.\nМаърифатпарвар жадид ватандошимиз Маҳмудхўжа Беҳбудий 1913 йилда “Мозий — истиқболнинг тарозусидир, ҳар ким ўлчасун-да, билсун”, деб ёзган экан. Ҳозирги кунга келиб, яқин ўтмишда боболаримиз эҳтиётлаган одоб-ахлоқ ва таълим-тарбия арконларидан, нодир қадриятларимиздан анча узоқлашдик. Оқибатини эса кўриб-билиб турибмиз.\nЯримта зоғора нон\nИккинчи жаҳон уруши маҳали. Очлик, қаҳатчиликдан ҳамманинг тинкаси қуриган. Водий тарафда бир аёл қўшнисига, оч қолган фарзандлари учун: “Тилла болдоғимни яримта зоғора нонга алмаштиринг”, деб ялинибди. Қўшни нонни берибди ва тилла болдоқни эски дўппига ўраб, сандиққа ташлаб қўйибди. Орадан йиллар ўтиб, фарзандига васият қилибди: сандиқнинг тўрида фалончи қўшнининг тилла болдоғи бор, бир дона зоғора нон эвазига эгасига қайтаришинг керак.\nВасиятни адо этиш пайти тўқчиликка, битта тилла болдоқ пулига 10 қоп ун келадиган кунларга тўғри келган экан. Вақти келиб, ўша аёл болдоқнинг ёдгорлик эканини айтиб, қайтаришини сўраб, эвазига бир қоп ун бермоқчи бўлади. Қўшнининг фарзанди эса: “Йўқ, онам бир дона зоғора нон эвазига қайтарасан, деганлар”, деб айтган экан…\nБундайин одамгарчилик, меҳр-оқибат, ваъдага вафо, омонатга хиёнат қилмаслик унча-мунча миллатда йўқ. Аслида ҳам бу нодир хислатларни, ҳалолликни бирор кимсага айтиб, ёздириб сингдириш қийин. Тансиқ таом пиширилган куни қўшнисига илинадиган, дард чекса, бошига ташвиш тушса, оға-инидан аввал парвона бўладиган халқ ер юзида яна борми?! Қўшнининг боласи ҳам менинг болам дейдигани-чи?!\n“Ассалому алайкум”, деб оғиз ростлашимиз билан елкамизга ўндан ортиқ мажбурият тушади. Руҳиятимизни, чеҳрамизни салом тилагига чоғлаймиз. Ўтирган туради, ёнбошлаган қўзғалади. Шошиб қадам ташлаётган секинлайди. Сўрашадиганимиз табаррук киши бўлса, алоҳида тавозе кўрсатамиз. Агар санайман десак, бу салом одобига дахлдор мажбуриятлар жуда кўп. Бир сўз билан айтилса, салом беришнинг ўзи катта мактаб, бутун бошли илм. Буларнинг барчаси болаларга намуна кўрсатиб, ибрат бўлиб етказиладиган илмлар. Биз катталар бу мактаб ва илмни ёшларга етарли ўргата олмаётганимиз ачинарли. Тарбиянинг, таъсир ўтказишнинг оддий усулларидан, самимий услублардан фойдалана олмаётганимиз ташвишли. Болаларимизга телефон “бобо ва буви”, “ота ва она” бўлиб бораётганига томошабиндай тоқат қилиб юрганимиз иродасизлик, бориб турган лоқайдлик эмасми?!\nЭнг оғриқлиси — қарамлик\nДунёда маънавий қарамликдан оғирроқ савдо йўқ. Қарамлик инсон руҳини емирадиган иллат. Мустақилликни чеклайди, тараққиётга зарба беради, ғоявий-мафкуравий тазйиқлар миллатни, шахсни, инсонни хароб қилади. Ўзгалар хоҳиш ва истагига қараб бориш қалб мутелигини келтириб чиқаради. Бориб-бориб лоқайдлик, бепарволик одатий ҳолга айланади. Маънавий қашшоқлик, иймон-эътиқод заифлашуви миллий қадриятларни заволга олиб боради. Оқибат аён. Майиб-мажруҳ маънавият билан истиқбол ҳақида ўйлашнинг ўзи ортиқча.\nБугун одамзод телефонга ёпишиб олиб, маънавий-руҳий таназзулга қараб бораётгандай. Етти ёшда ҳам, етмиш ёшда ҳам телефон. Ҳамма унга қарам бўлиб қолгандай. Уйқудан бош кўтармай бу матоҳ қурғур қўлларимизда бўлади. Ўзаро муносабат ҳам, нима ейиш-ичиш ҳам, нима дейиш-демаслик ҳам, муомала ва муомаласизлик ҳам телефонда. Ҳатто машина бошқариб бораётганлар ҳам телефондан узила олмайди. Диққат-эътибори чалғиб, йўл-транспорт ҳодисасига йўлиқишлар бирин-сирин кўпайиб бораётгани ҳам надомат.\nРекламанинг кучайгани-чи?! Бизнес эгалари дуч келган концентратни, соғликка тўғри келадими-йўқми, ижтимоий тармоққа тиқиштириб ётибди. Дори-дармонини кўз-кўз қилиш, нима бўлсаям пуллаш кучайиб кетди.\nИжтимоий тармоқларда чиқишлар қилаётган малакали мутахассис, тажриба кўрган, илми бор олим ёки фозил инсонлар йўл-йўриғига тоқат қилиш мумкин. Кўпинча она тилимизни абгор қилиб, чала-чулпа гап тизиб, бачкана, шалоқ сўзлар билан бетайин матнларини жойлаётганларга нима дейсиз?! Айримларини ўқиб, кулишингни ҳам, куйишингни ҳам билмайсан. Бор-йўғи иккита гапда ўнлаб хато. Гўё уялиш, номус қилиш ҳам ёт туйғуга айланиб бўлгандек, саводсизлигидан уялишмайди ҳам. Шундай кимсалар яна осмону фалакдан келиб, фикр айтмоқчи, бошқаларга ақл ўргатмоқчи бўладилар. Шу ҳолатни ўғил-қизларимиз кўряпти, “бўлавераркан-ку”, деган хулосага келаётгани, ақли ва тафаккури чақилиб бораётгани — энг хавфлиси шу.\nТаассуфлар бўлсинки, одобимизда овоза қилиниши уят саналган қайсидир оиланинг ўзаро жанжали, кимнингдир номуссизлиги, яна бировнинг шармандали ҳақоратлари ижтимоий тармоқнинг “мулки”га айланиб, телефонлараро жамиятга ёйилаётганига қандай тоқат қилиш мумкин?!\nЯқинда ёниб турган “Дамас” видеога олиниб, тармоқларга қўйилибди. Суратга олаётган йигитлар ҳиринглайди, холос. “Ана портлади”, деган овозлар эшитилади. Орқасидан ҳафсаласизлик билан: “Бўлди, ўчир, энди қизиғи йўқ”, деган овоз келди. Тавба, яна бир марта тавбаки, ўзбекнинг ўғлони қачон бу каби фавқулодда юз берадиган ҳолатларга, мусибатларга томошабин бўлиб қараб турган. Ахир қачондан буён ўзгалар кулфати томоша манбаи бўлиб қолди?\n“Оммавий маданият” ниқоби билан тармоқларга тиқиштирилаётган юзсизликни, турли тўнтаришларни, жангариликни тарғиб қилишлар қадриятларимизни ичидан емириши мумкинлигини ҳис қилишимиз зарур ва асло унутмаслигимиз керак. Бундай “ўйин”ларни ўйлаб топган Европанинг ўзи ҳам таъбир жоиз бўлса, бугун “бош”ини ушлаб ўтирибди.\nЁшлар бебош бўлиб кетди, айтганимизни қилмаяпти, деб ўтиришимиз нотўғри, назаримда. Очиқ тан олаверайлик, биз ўзимиз ҳам ўғил-қизларимиздан бир қадар узоқлашиб қолдик. Баҳоналаримиз ҳам ўзимизча асосли. Ота “ишлашим керак, тирикчилигини таъминлашим керак”, дейди. Она “мен уйда ўтириб нима қилдим”, дейди. Қўли бўшаса, у ҳам телефонни эрмак қилади. Шундай қилиб, эртага бошимизга оғирроқ бўлиб тушадиган ташвишни олдиндан кўролмаётгандаймиз.\nОдамийлик — илм. Фақат бу илмни эгаллаш учун ўқиш ва ўрганишнинг ўзи камлик қилади. Одамийлик қонда бўлади. Шахсий ибрат, юксак намуна лозим бўлади. Уни ҳис этилади, меҳр-муҳаббатли сўзимиз, ардоқли қўлларимиз, юрагимиздаги тафтимиз билан фарзандларимизга сингдиришимиз керак бўлади. Ўқишдадир, ишдадир эришган ҳар қандай натижасини рағбатлантиришимиз, болажонимизни бағримизга босиб, меҳр кўрсатишимиз, бошларини силаб, кўзларимиз орқали меҳр беришимиз, одамийлик тафтини юқтиришимиз лозим. Шундагина уларни ўзимизга яқин қиламиз, уларни бошбошдоқликдан қутқарамиз, бошига тушиши муқаррар бало-офатлардан ҳимоялаймиз.\nДавлатимиз раҳбари томонидан кўтарилган масалалар ҳар қандай иқтисодий ислоҳотлардан муҳим. Қарсак натижага биноан чалинади. Ўнг қўлимиз маънавият ва маърифат бўлса, сўли иқтисодиёт ва тараққиётдир. Бир қўл билан эса чапак чалиб бўлмайди.\nБиз, энг аввало, маънавият сўзининг мазмун-моҳиятини, кўзланган эзгу-мақсадларни обдон ўйлаб кўриб, ҳар биримиз тегишли хулоса чиқаришимиз, тарғибот ва ташвиқотда фидойи бўлишимиз, ўғил-қизларимизда эса одамийлик ҳиссини кучайтиришимиз талаб этилади.\nЗеро, Юртбошимиз айтганидек, маънавият масаласи ҳаммага ва ҳамиша тегишли бўлмоғи керак.\nОлий Мажлис Сенатининг Фан, таълим ва\nсоғлиқни сақлаш масалалари\nPrevious Шикоятлар нега ўқилмаяпти? Ёки олий суддан “ғалати жавоблар”\nNext Раҳбар юртпарвар бўлмаса…


Депутат Фарғона вилояти ҳокимининг янги биринчи ўринбосарига айланди\nОлий Мажлис Қонунчилик палатаси депутати Аваз Ўринбоев Фарғона вилояти ҳокимининг биринчи ўринбосари этиб тайинланди.\nОлий Мажлис Қонунчилик палатаси Коррупцияга қарши курашиш ва суд-ҳуқуқ масалалари қўмитасининг аъзоси Аваз Рустамович Ўринбоев Фарғона вилояти ҳокимининг биринчи ўринбосари этиб тайинланди.\nАваз Ўринбоев 1978 йилда Олтиариқ туманида туғилган. Фарғона политехника институтини ҳамда Ўзбекистон Республикаси Банк-молия академиясини тамомлаган.\n1996 йилда «Ўзтадбиркорбанк» Олтиариқ туман бўлимида ўз меҳнат фаолиятини бошлаган. 1999 йилдан 2005 йилгача «Асака» Банк Олтиариқ туман бўлимида, 2005-2011 йилларда Марказий Банк Фарғона вилоят бош бошқармасида фаолият олиб борган. 2011-2012 йилларда Ташқи иқтисодий фаолият Миллий банкининг Қўқон филиалини, 2012-2015 йилларда Фарғона вилояти бўлимини бошқарган.\n2015-2020 йилларда Олий Мажлис Қонунчилик палатаси депутати – Коррупцияга қарши курашиш ва суд-ҳуқуқ масалалари қўмитаси аъзоси. 2020 йилда 107-Риштон сайлов округидан Олий Мажлис Қонунчилик палатаси депутати этиб сайланган.\nАваз Ўринбоев Фарғона вилояти ҳокимлигида вакант лавозимни эгаллади. 2020 йил апрелидан буён Фарғона вилояти ҳокимининг биринчи ўринбосари лавозимида ишлаган Мирзоҳид Убайдуллаев 2021 йил февралида Фарғона шаҳрининг янги ҳокими этиб тайинланганди.


Европа Иттифоқи Россияни кенгайиш масаласида ўзаро муносабатларга путур етказмаслик ҳақида огоҳлантирди.\nМаълумки, Европа Иттифоқи ва Россия ҳукумати ўзаро муносабатларни белгиловчи Ҳамкорлик тўғрисидаги шартномани имзоланган. Европа Иттифоқи Комиссияси 2004 йилда Иттифоққа яна 10та янги давлат қўшилса, мазкур шартнома уларга ҳам таллуқли бўлишини хоҳлайди. Аммо Россия ҳукумати Европа Иттифоқига қўшиладиган давлатлар билан алоҳида-алоҳида музокаралар олиб боришни истайди.\nЕвропа Комиссияси матбуот котиби Диего де Охйеда мазкур шартнома Европа Иттифоқига қўшиладиган давлатларга ҳам автоматик тарзда таалуқли бўлиши талаб қилинишини билдирди: “Хабарингиз бор, келаси йил 1 майида Европа Иттифоқига ўн давлат қўшилади. Бизнингча, Европа Иттифоқи ва Россия муносабатларининг асосини белгиловчи Ҳамкорлик тўғрисидаги шартнома янги музокаралар ёки музокараларсиз мазкур давлатларга автоматик тарзда таллуқли бўлиши - ҳам Росия Федерацияси ҳам Европа Иттифоқи манфаатларига хизмат қилади. Шунда икки томонлама алоқаларга путур етмайди”, - деди Европа Комиссияси матбуот котиби.\nРоссия ҳукумати Европа Иттифоқига янги аъзолар қўшилишидан савдо соҳасида зарар кўриши, шунингдек, Эстония ва Латвиядаги рус тилида сўзлашувчи фуқаролар вазияти борасида хавотир билдирди.\nДе Охйеда бу масаланинг Европа Иттифоқи ва Россия ўртасида тузилган Доимий Ҳамкорлик Кенгашининг Москвадаги биринчи йиғилиши кун тартибига киритилганини билдирди.\nЎз исмини айтмасликни сўраган Европа Иттифоқи расмийси Озод Европа - Озодлик радиосига берган интервюсида, Европа Иттифоқи кенгайишидан Россия фақат манфаат кўришини таъкидлади.\nДе Охйедага кўра, Европа Иттифоқи расмийлари Эстония ва Латвиядаги этник руслар вазияти мазкур давлатларнинг Иттифоқга қўшилиши жараёнида анча яхшиланган, деб ҳисоблайдилар: “Биз тутган позиция шундан иборатки, Европа Иттифоқининг кенгайиш жараёни икки давлатдаги этник руслар вазияти сезиларли даражада яхшиланишига туртки бўлди. Эстония ва Латвиянинг Европа Иттифоқига аъзо бўлиши этник руслар вазиятининг янада яхшиланишига сабаб бўлиши мумкин. Ҳозир вазият кўнгилдагидек бўлмаслиги мумкин. Айрим руслар бундан хавотирда. Хулоса қилиб айтганда, бизнингча, барча масалалар адолатли ҳал этилади”.\nЕвропа Иттифоқи расмийсига кўра, агар Россия Иттифоққа янги аъзолар қўшилишидан олдин Ҳамкорлик тўғрисидаги шартнома уларга ҳам таллуқли бўлишига кўнмаса, Москва ва Европа Иттифоқи ўртасидаги муносабатларга жиддий путур етказиши мумкин.\n28 октябр куни Европа Иттифоқи Россияга тегишли юкларнинг Литва ҳудудлари орқали Калининградга ташилиши борасида Россияга кўпроқ ён босиш талабини рад этди. Чунки, Де Охйедага кўра, Европа Иттифоқи ўтган йил Брюссел саммитида Калининград хусусида келишувга эришилганида бу масала ҳал бўлган, деб ҳисоблайди: “Биз тутган позиция шундан иборатки, Брюсселда бўлиб ўтган самитда биз Россия Федерацияси билан Калининград, хусусан одамларнинг транзит қатнови ва юкларнинг транзит ташилиши билан боғлиқ барча масалаларида умумий келишувга эришдик. Бу амалга тадбиқ этилиши мумкин бўлган келишув. Шу боис барча техник масалалар шартнома доирасида ҳал этилиши лозим”, - дейди Европа Комиссиясининг матбуот котиби Диего де Охйеда.\nУнга кўра, юқорида келтирилган барча нозик масалалар 6 ноябр куни Римда бўладиган Европа Иттифоқи – Россия саммитида яна кун тартибидан ўрин олиши мумкин.


22 феврал 2020, Тошкент вақти: 05:23\nЎзбекистоннинг собиқ президенти хавфсизлик хизматининг собиқ раҳбари Муиджон Тоҳирий Давлат Божхона қўмитасининг раиси этиб тайинлангани ортидан бўшаб қолган ўринга янги раҳбар тайинлагани маълум бўлди.\nАйни пайтда бу ҳақда расман маълум қилинмади. Озодлик манбаларига кўра¸ жорий йилнинг 20 декабрида Президент хавфсизлик хизматига (ПХХ) собиқ раҳбар Тоҳирийнинг ўринбосари тайинланган.\nЯнги раҳбарнинг шахси ва унинг хизмат йўлига оид маълумотларни Озодлик ўрганмоқда.\nОзодлик тасарруфидаги маълумотларга кўра¸ Ислом Каримов ўлимидан кейин бир муддат президент хавфсизлик хизматининг камида 1500 ходими фаолиятсиз қолган эди.\nБироқ шу кунларда кучли қўриқланган президент кортежи яна кўчада пайдо бўлди.\nПрезидент хавфсизлик хизмати мутлақо ёпиқ тузилма бўлгани учун унинг таркибидаги эҳтимолий ўзгаришлар тўғрисида маълумот олиш деярли имконсиз.\nЛекин Ўзбекистон президенти қўриқлаш тизимида ишлаган ва исми айтилмаслиги шарти билан Озодликка маълумот берган манбанинг айтишича хизмат қисқармоқда:\n“Бу ходимлар 15 километр узунликдаги президент трассасини қўриқлаш билан шуғулланар эди. Ҳар сафар трассага 500 киши ташланар эди. Хизматнинг уч смена эканлигини назарда тутсак бу камида 1500 киши дегани. "Гитарачилар" (чолғу асбобиникига ўхшаш ғилофда қурол кўтариб юрадиган снайперлар - таҳр.) бу ҳисобга кирмайди. Ҳозир икки 200 га яқин одам¸ шу жумладан мен ҳам ишдан бўшадим. Хусусий қўриқлаш ширкати ëки божхонага ишга киришга уриняпман"¸ - деди суҳбатдош.\nАйни пайтда Мирзиëевни қўриқлаëтганлар орасида марҳум Каримовнинг қўриқчилари борлиги телеканаллардаги тасвирларда акс этмоқда.\nПХХга яқин бўлган яна бир манбанинг айтишича, Мирзиëев жорий йилнинг 2 сентябридан 4 декабрига қадар Бош вазир давридаги тансоқчилари тарафидан одатий қўриқланган:\n- Мирзиëев президентлик лавозимига ўтирганидан кейин расмий мақоми тақозо қиладиган қўриқлаш ҳизмати ва бошқа тизимлар форматига олинди. Президентнинг ҳаракатланиши ҳам шу форматга тушди¸ деди манба.\nМирзиëев Каримов трассасида юра бошлади\nКаримов ўлганидан кейин бир муддат очиқ турган “президент трассаси” дея аталадиган йўлдан Мирзиëев тушган кортеж ҳаракат бошлагани кузатилди.\nПрезидентнинг шаҳар ташқарисидаги “Дўрмон” резиденциясини шаҳар маркази билан боғлайдиган трасса бўйида истиқомат қиладиган тошкентликнинг (хавфсизлик мақсадида исмини айтмаймиз - таҳр.) Озодликка айтишича, 19 декабрдан бошлаб Нукус ва Афросиëб кўчалари милиционерлар тарафидан ўраб олинган.\n- Кўча уч ойдирки тинчиб қолган эди¸ энди яна аввалги ҳолатига келди¸ деди суҳбатдош.\nУнинг айтишича¸ Шароф Рашидов шоҳкўчаси ва Бешёғоч кўчаси орасидаги Афросиёб кўчасининг (Оқсарой қароргоҳи яқинидаги кўча - таҳр.) ҳар икки қисми автомобиллар ҳаракатланиши учун ëпилган.\nКейинги уч ой ичида очиқ турган бу кўча бир неча йил илгари Ўзбекистоннинг Биринчи Президенти хавфсизлигини таъминлаш мақсадида ёпиб қўйилган эди.\nТошкентлик мустақил журналист Алексей Волосевич ўз манбаларига таяниб, Ўзбекистон президенти Шавкат Мирзиëев “Каримов давридан қолган зирхли қора Мерседесларда Каримов трассасидан юра бошлагани ҳақида ëзди.\nОзодлик билан суҳбатда Волосевич президент кортежидаги машиналар ҳаракати учун трассанинг мослашганини айтади:\n- Зирхли машиналар кортежига мос трасса дейишди. Бу трасса бугун тўла тарзда Каримов давридаги каби ишлай бошлади.Каримов ўлимидан кейинги 3 ой мобайнида бу трасса оддий машиналар учун очиқ қолаëтган эди. 10 кундан бери бу кўча эрталаб ва кечқурун ëпилмоқда. 15 та қора Мерседеслар автоматчилар куршовида бу йўлдан юрмоқда¸ деди журналист.


«МЕН ВАТАНИМ ТАРАҚҚИЁТИГА ҲИССА ҚЎШИШНИ ИСТАЙМАН» - Ўзбекистон овози газетаси\n«МЕН ВАТАНИМ ТАРАҚҚИЁТИГА ҲИССА ҚЎШИШНИ ИСТАЙМАН»\nЁшлар мамлакатимизда амалга оширилаётган демократик ислоҳотлар, қонун ижодкорлиги ҳақида чуқур билимга эга бўлиши ва ижтимоий-сиёсий жараёнларда фаол иштирок этиши зарур.\nЎзбекистон Халқ демократик партияси тизимида бир неча йилдан буён ўтказилиб келинаётган «Ёш сиёсатчи» кўрик-танловидан кўзланган асосий мақсад ҳам шундан иборат. Танлов партия сафида билимдон ва дунёқараши кенг ёшлар сони йилдан-йилга ортишига хизмат\nШу йилнинг март-апрель ойларида кўрик-танловнинг туман ва шаҳар босқичлари бўлиб ўтди. Айни кунларда эса вилоят босқичлари ўтказилаяпти.\nЯқинда танловнинг Сурхондарё вилоят босқичини кўтаринки руҳда ўтказдик. Унда 14 нафар иштирокчи беллашди. Айниқса, қатнашчиларнинг ҳудудларни ижтимоий-иқтисодий ривожлантириш ва жойларда учраётган ижтимоий масалаларни ҳал этиш билан боғлиқ лойиҳалари кўпчиликка манзур бўлди.\nЁш сиёсатчилар ўзлари истиқомат қилаётган туман, шаҳарнинг ўзига хос хусусиятлари, шароит ва имкониятларни ҳисобга олган ҳолда, аҳоли бандлигини таъминлаш, касб-ҳунар коллежлари битирувчиларини ишга жойлаштириш, ижтимоий ҳимоянинг манзиллилигини кучайтириш, экологик муаммоларни бартараф этиш, ишлаб чиқаришни ривожлантириш, олис қишлоқларда замонавий ижтимоий инфратузилмани шакллантириш масалаларида фикр-мулоҳазаларини баён қилишди. Шунингдек, уларнинг нотиқлик маҳорати, сиёсий-ҳуқуқий билими ҳам синовдан ўтказилди.\nКўрик-танловнинг вилоят босқичи якунига кўра, Термиз шаҳридан Суннат Бозорбоев биринчи, Жарқўрғон туманидан Абдусаттор Бибитов иккинчи, Ангор туманидан Аббос Тоғаймуродов учинчи ўринга муносиб деб топилди. Биринчи ўрин соҳиби республика босқичига йўлланмани қўлга киритди.\nЎзХДП «Истиқбол» ёшлар қаноти Сурхондарё вилоят бўлими етакчиси.


Қайноқ ўйин, Мессида сариқ, Роналдуда жароҳат, ҳакамлар ҳақида\nКиритилган сана: 2018-05-07 13:27\nБу ўйин ҳеч нарсани ҳал қилмас эди. Шунга қарамай жуда ҳам шиддатли ўтди.\nБиринчи ва энг асосий хулоса бу- «Барселона» ўзининг мағлубиятсиз «серия»сини давом эттирмоқда.\nБундай ҳолат Испания чемпионати тарихида кузатилмаган. Тўғри «Атлетик» (1929/30) ва «Реал Мадрид» (1931/32) бундай натижани қайд этган, аммо у пайти мавсум 38 ўйиндан эмас бор йўғи 18 турдан иборат эди. «Барса» сўнгги бор чемпионатда бундан бир йил-у, бир ой олдин «Малага» га мағлубиятга учраган. «Реал» бугун бу натижани «бузиш»га ҳаракат қилди. Аммо бундай бўлиб чиқмади.\nШуни алоҳида айтиб ўтиш керакки, «Барселона» иккинчи таймда бир киши кам бўлиб қолди. Серджи Роберто биринчи таймнинг сўнгида Марселонинг юзига ургани учун қизил карточка билан «сийланди». Бу «Классико» тарихидаги 2013-йилдан бери биринчи қизил карточка. Унгача пойтахт клуби шу давр мобайнида 6 бор хафа қилинган. "Жабрланганлар билан танишинг: Рамос, Иско, Рамос, Рамос, Криштиану ва Карвахал.\nСерджи майдондан четлатилганида, бутун стадион норози бўлди. Бунга асосий сабаб арбитр Эрнандес Эрнандес Гарет Бейл Умтити нинг оёғига «ташланган» эди. Бу Умтитига жиддий жароҳат етказиши муқаррар бўлган ҳолат. Ҳакамлар эксперти Итурралде Гонсалес бу ҳолатга қуйидагича фикр билдирди: «Бу қўпол ўйин учун қип-қизил карточка берилиши керак». Ҳакам эса сариқ карточкани ҳам «қизғанди»\nБундан олдинроқ эса Рамосга нисбатан қўпол ҳаракат қилгани учун Месси огоҳлантирилган эди. Албатта, Мессининг сариқ олганидаги қўполлик шунга «тортар» эди. Аммо бу қўполлик келиб чиқишига асосий сабаб Суаресга бўлган қўполлик эди. Ҳакам биринчи ҳолатда жарима тўпини берганида иккинчи «жанжал» келиб чиқмаслиги тайин эди.\nCаdena CER радиоси орқали тўғридан тўғри эфирда Месси ҳакамга нисбатан « сен уларга ёрдам бераяпсан, аҳмоқ!» дегани ҳақида маълумот берди. Рамос ҳам «Барселона» юлдузи ҳакамга босим ўтгизишга ҳаракат қилганини тасдиқлади. «Билмадим сизларнинг бу йўлакчангизда камера борми ёки йўқ. Аммо бу футболдан ташқарида»-деди, норози оҳангда Рамос.\nКлассико ҳар доимгидек ажойиб ўтди. «Реал» Роналдусиз ўйнагани бу театрга ҳалақит берди. 14-дақиқадаги голдан сўнг у ўзини яхши ҳис қилмади. Иккинчи тайм олдидан у учрашувни давом эттира олмаслиги маълум бўлди. Зиданнинг сўзларига қараганда ҳаммаси жойида. У Давоми:


Тревор Смит - Маҳмуд Муродов жанги олдидан қизиқарли фактлар ва маълумотлар\n2 декабрь, 2019, 20:18 1515\nМаҳмуд Муродовнинг навбатдаги жанги олдидан баъзи маълумотлар.\nХабарингиз бор, UFC билан шартномага эга бўлган ягона ўзбекистонлик жангчи Маҳмуд Муродов 8 декабрь куни ўзининг навбатдаги жангини Тревор Смитга қарши ўтказади.\nUFC доирасида иккинчи жангини ўтказувчи Муродов ўзининг дастлабки жангида италиялик Алессио Ди Кирико (12−4) ни мағлуб этган эди.\nМуродов Смитга қарши октагонга кўтариладиган "UFC on ESPN 7" турнирининг асосий жангида тажрибали ва машхур Алистар Оверим (45-17) Жаирзиньо Розенструйк (9-0) га қарши беллашади. Оверим ММАнинг энг кўп гонорар олувчи жангчилари рўйхатида Макгрегордан кейин, иккинчи ўринда туради.\nМуродовга рақибликлик қиладиган 38 ёшли Смит фаолияти давомида 15 бор ғалаба қозонган бўлса, яна 4 тасида мағлубиятга учраган. Эътиборли томони, Смит сўнгги 4 та жангининг 3 тасида ютқазган.\nДастлаб, Эндрью Санчес (8-2), кейинчалик Элиас Теодору (14-2) га ва сўнгги бор шу йилнинг бошларида Зак Каммингс (21-6) га имкониятни бой берган.\n"UFC оn ESPN 7" АҚШнинг Вашингтон штатида бўлиб ўтади. Қизиғи Муродовнинг рақиби айнан ушбу штатда машғулотлар ўтказади ва жанг давомида Смитни қўллаб-қувватловчилар сони кўпчиликни ташкил этиши кутилмоқда.\nTapology.com сайтининг сўровномасига кўра, мухлисларнинг 91% қисми Муродовнинг ғалабасига ишонч билдирган ва яна 9 % қисми Смитга. Сўровномада умумий 781 та овоз берилган.\nУшбу сайтнинг ўрта вазн тоифасидаги (-84 кг) рейтингида Маҳмуд Муродов аввалги рақиби Алессио Ди Кирикодан бир поғона юқорида, 36-ўринда қайд этилган. Смит эса ҳамюртимиздан икки баробар пастки поғонадан яъни 72-ўриндан жой эгаллаб турипти. Рейтингни энг юқори, биринчи поғонасида Исроиль Адесанья қайд этилган.\nМаҳмуд Муродовга тўхталадиган бўлсак, у фаолиятини 2012 йилда бошлаган. XFN, NW ва Оktagon ММА ташкилотларидаги жанглари билан машхурликка эришган. Муродов 2019 йили UFC билан шартнома имзолади. 29 ёшли жангчи унчалик машхур бўлмаган К1EL промоушени ҳомийлигида дебютини бошлаган. Ўтган 7 йил давомида ҳамюртимиз 22 та ғалабага эришган ва 6 та мағлубиятга учраган. Ўрта вазн тоифасида беллашувчи жангчимиз шу йилнинг ўзида 3 бор октагонга кўтарилишга улгурди.\nБокс бўйича собиқ жаҳон чемпиони Флойд Мейвезер ўзининг "Instagram" тармоғи орқали Маҳмуд Муродовнинг суратини жойлаб, ММАнинг энг зўр жангчиси, деб ёзди. Шундан сўнг, Муродовнинг машхурлиги янада оммалашиб кетди. Ҳаттоки, UFCнинг машхур аъзоларидан бири Дональд Серроне шундай изоҳ қолдирган: "Мен бу йигитни адабини бераман."\nЎз навбатида, Муродов ҳам жавоб қайтарган: "Уриниб кўр!"\nМуродовнинг машхурлиги борасида, унинг агенти Люсьен Бакос шундай деган: "Маҳмуд Муродов Чехиянинг ҳақиқий юлдузи. У энг катта ареналарда 5 минглаб чипталарнинг сотилишига сабабчи. Энг катта аренада, у 17,5 минг мухлисни тўплай олган. Флойд Мейвезер унинг устози ҳисобланади, аммо бу ҳақида бошқа реклама қилмайди."\nМуродов Мейвезер билан қандай танишганлиги борасида шундай деган: "Биз Чехияда танишганмиз. У бокс оқшомига фахрий меҳмон сифатида ташриф буюрган. У мени кўриб, бош бармоғини кўрсатди. Шундан сўнг, унинг менежери ва хавфслизлик ходимлари ёнимга келишган. Улар мендан жангларимни кўрсатишимни сўрашган ва жангларим Мейвезерда яхши таассурот қолдирган."\n2018 йили Ўзбекистон фуқаролигига эга бўлган Маҳмуд Муродов, ҳозирда UFC аъзоси ҳисобланади.\nЭслатиб ўтамиз, Муродовнинг 8 декабрь куни бўлиб ўтадиган жангидан ташқари, UFC билан яна 2 та жанг учун битими бор.\nМахмудга омад! Кейинги жангларда ўзидан кучлилар бн курашиб рейтингни ошириш насиб килсин.\nМаҳмуд Мурадов мухлислар билан учрашди... Ажиотажни томоша қилинг\nМаҳмуд Мурадовнинг UFCдаги навбатдаги жанг санаси ва рақиби маълум бўлди\nМаҳмуд Мурадов UFC билан иккинчи жанг бўйича шартнома имзолади


2021 йилда автомобиль бозорида энг даромадли компания номи маълум қилинди. Бу сиз билган Тесла эмас — Sof.uz\n2021 йилда автомобиль бозорида энг даромадли компания номи маълум қилинди. Бу сиз билган Тесла эмас\nАвтомобиль ишлаб чиқарувчилар камроқ машина сотдилар, лекин ҳар бир машинадан кўпроқ фойда олишди. Ferrari ҳар бир автомобиль учун 106 000 доллар билан етакчилик қилмоқда.\n2021 йилда автосаноат дуч келган мисли кўрилмаган қийинчиликлар Европа, АҚШ, Япония ва Жанубий Кореядан келган OEM'ларнинг (асосий ускуналар ишлаб чиқарувчи) аксарияти учун мисли кўрилмаган молиявий натижаларга олиб келди. Бу бутун дунёдаги 19 та автомобиль ишлаб чиқарувчиларнинг молиявий ҳисоботларини батафсил ўрганишдан олинган биринчи ва эҳтимол энг ҳайратланарли хулосадир. Пандемиядан олдингига қараганда камроқ автомобиллар сотилган, бироқ фойда ҳали ошган.\n2021 йилда бу компаниялар 69,54 миллион дона автомобиль сотди, бу 2020 йилга нисбатан 2 фоизга кўп ва 2019 йилга нисбатан 14 фоизга кам. Бу автомобиль ишлаб чиқарувчилар йил давомида нархларни оширган ёки чегирмаларни камайтирганини англатади. Сотилган бирликларнинг фойдага нисбатан бу ғалати тенденцияси қисман чиплар етишмаслиги туфайли янги автомобилларнинг йўқлиги билан изоҳланади. Камроқ автомобиллар сотилиши ва Covid блокировкасидан кейин талабнинг ошиши нархларнинг ошишига олиб келди.\nҲақиқатан ҳам, 2021 йилда сотилган бирликдан ўртача даромад 27 270 долларни ташкил этди, бу 2020 йилга нисбатан 11 фоизга ва 2019 йилга нисбатан 10 фоизга кўп.\nAston Martin, BMW Group, Daimler, Ferrari, Ford, Geely Group, General Motors, Honda, Hyundai Motor Group, Isuzu, Mazda, Renault-Nissan, Stellantis, Subaru, Suzuki, Tata Group, Tesla, Toyota, ва Volkswagen Group, компаниясининг молиявий ҳисоботларига кўра даромади 1,89 триллион долларни ташкил этди. Бу 2020 йилга нисбатан 13 фоизга ўсган, аммо 2019 йилга нисбатан 6 фоизга камайган. Қизиғи шундаки, сотилган жами бирликлар бир хил схемага амал қилмади.\nЭнг фойдали сегментларга эътибор қаратинг\nКейинчалик молиявий ҳисоботларда операцион фойда яна бир қизиқ фактни очиб берди. Пандемиянинг жаҳон иқтисодиётига таъсири ва автомобиль саноатига таъсир кўрсатадиган кейинги таъминот занжири муаммоларига қарамай, ушбу 19 та OEM 2020 ва 2019 йилларга қараганда кўпроқ пул ишлаб олди. Компаниялар фаолиятидан олинган фойда (жами даромад минус ишлаб чиқариш харажатлари ва сотиш/маъмурий харажатлар) 2021 йилда 143,97 миллиард долларни ташкил этди.\nБошқача қилиб айтганда, ҳар 100 долларлик сотувдан бу компаниялар 7,60 доллар фойдани сақлаб қолишга муваффақ бўлишди.\nАксинча, 2020 йилда бу кўрсаткич ҳар 100 долларлик савдо учун атиги 3,60 долларни ташкил этди. 2019 йилда эса операцион фойда ҳар 100 доллар учун 5,10 долларни ташкил этган эди.\nШундай қилиб, сотилган ҳар бир автомобиль учун даромад нуқтаи назаридан қаралса, у 2019 йилдаги 1270 доллар/автомобилдан 2020 йилда 892 долларгача тушиб кетган, кейин эса ўтган йили 2069 долларгача кўтарилган.\nSUV ва EV'ларга эътибор қаратиш ушбу OEM'ларга седанлар каби бошқа ички ёнув транспорт воситаларидан келадиган катта йўқотишларни қоплашга ёрдам берди. Яримўтказгичлар таъминоти камайгани сари, улар мавжуд бўлган нарсаларни олиб, уни энг даромадли автомобиллар қаторига қўйишди ва бошқа унчалик фойдали бўлмаган моделларни ишлаб чиқаришни тўхтатиб туришди.\nFerrari - автомобиль саноатининг етакчиси бўлди\nБарча брендлар орасида Ferrari энг даромадли автомобиль ишлаб чиқарувчиси бўлиб қолмоқда. Унинг операцион маржаси 2020 йилдаги 21,4 фоиздан ўтган йили 25,5 фоизга ошди. Рақамларга асосланиб, компания 2021 йилда сотилган ҳар бир донадан ҳайратланарли 106 078 доллар ишлаб топди. Ҳар бир автомобиль учун 6 693 доллар даромад олган Tesla эса иккинчи ўринни эгаллаган.


Зукко мухлис танлови! (№2) / CHAMPIONAT.asia\nЗукко мухлис танлови! (№2)\n02 окт 13:25\nЎтган ҳафтадан бошлаб сайтимизда “Зукко мухлис танлови”ни йўлга қўйгандик.\nБугун ушбу лойиҳанинг иккинчи турини ўтказамиз. Демак, қуйидаги саволларга жавоб беринг ва ғолиб бўлинг. Энг кўп жавобни топган мухлис ғолиб саналади.\nЗукко мухлис танлови № 2:\n1. Футбол қоидаларига кўра жамоалардан бирининг 5 футболчиси майдондан четлатилса, ўйин давом эттирилмайди. Миллий чемпионатимизда ҳозирча бунақаси бўлмаган, аммо олий лигада томонлардан бирининг 4 футболчиси майдондан четлатилган. Шу каби ўйинлар қачон ва қайси жамоалар ўртасида ўтган?\n2. Пенальтини бехато бажариш борасида ҳам футболчилар орасида рекордчилар бўлиши табиий. Миллий чемпионатимизда айни пайтда рекордчи футболчи ким ва у неча марта бехато пенальтини амалга оширган?\n3. Ўзбекистон чемпионати олий лигасида энг кўп гол урган футболчи ким?\n4. Бир ўйинда энг кўп гол урган Улуғбек Бақоев ҳисобланади. У ўша мавсумда жами нечта гол урган?\n5. Миллий чемпионатимиз тарихида икки марта ўта йирик жанговор дуранг 5:5 ҳисоби қайд этилган. Аммо улардан бири ўйиндан сўнг бекор қилиниб меҳмон жамоага техник ғалаба туҳфа этилган. Шу икки ўйин қайси ва иштирокчи жамоалар номини топинг.\nЖавоблар 2 октябрь, соат 19:00га қадар қабул қилинади.


MIT Путинга яқин россиялик миллиардерни ҳомийлари кенгашидан чиқарди\n2018 йилнинг апрель ойида АҚШ Молия вазирлигининг қора рўйхатига киритилган россиялик миллиардер Виктор Вексельберг дунëнинг энг етакчи университетларидан бири саналган MIT - Массачусетс технология институт ҳомийлари кенгаши аъзолигидан чиқарилди.\nОзодликка маълум бўлишича¸ олийгоҳнинг бу қарори АҚШ Молия вазирлиги санкциялари билан бевосита боғлиқ – санкциялар АҚШ ватандошлари ва компанияларининг қора рўйхатга киритилган шахслар билан ҳамкорлик қилишини таъқиқлайди.\nВексельберг 2013 йили аниқ фанлар бўйича дунëнинг энг илғор ва бадавлат олийгоҳи бўлган MIT ҳомийлар кенгашига "Сколково" жамғармаси президенти сифатида аъзо бўлган. Айтилишича¸ Россиянинг Сколково фан ва технология институти Массачусетс технология институти билан ўзаро ҳамкорлик келишувига эга.\nМассачусетс технология институти спонсорларидан бири бўлган Вексельберг бу олийгоҳда ўқийдиган россияликларга стипендия ажратган.\nПутинга яқин кўрилган миллиардер Вексельберг номи Россия ҳукуматининг 2016 йилги АҚШ президент сайловларига аралашувини ўрганиш давомида Америка матбуоти назарига тушган эди.


Мактаб ихтирочиларни етиштириб чиқаряптими ёки мақсадсиз ёшларни? - UzShifo.Info - Sog'lom Yashash Tarzi Sirlari\nHome UY MAKTABI 0-5 yosh bola (uy maktabi) Мактаб ихтирочиларни етиштириб чиқаряптими ёки мақсадсиз ёшларни?\nFeruzabegim June 10, 2018 May 27, 2019\nЧет эл ва миллий ўрта таълимни шахсий тажрибада солиштирганда…\nЭнг асосийси, ўқувчилар билими баҳоланишининг иложи борича адолатли бўлиши бизларни чинакам билим олишга ундар эди. Баҳони на таниш-билиш, на ота-она, на директор, на пул ўзгартира оларди. Баҳо ўзгартиришга бир ёки иккита имконият бериларди. Тест/имтиҳон топширилади, китобдан кўчиришнинг эса умуман иложи бўлмасди. Наилож, ҳамма ўқир эди. Баҳолаш тизими ҳам ўқитувчининг ўз ихтиёрида эмас, балки тест натижаларига қараб бўлар эди. Бу дегани, ўқитувчи биронта ўқувчини “ёқтирмай” қолгани учун паст баҳо қўя олмасди, балки натижасига қараб баҳоларди.\n“Расулуллоҳ (с.а.в.): “Илм талаб этмоқ ҳар мусулмон эркак ва аёл учун фарздир”, деб буюрганлар. Ҳозирда мусулмонлар орасида илм деганда, фақат диний илмлар тушунилади. Бу – хато тушунча. Исломда диний, дунёвий, деган гаплар бўлмаган. Илм соҳаларга бўлинган, холос: фиқҳ, ҳадис, фароиз, тиб, ҳандаса, тарих, фалакиёт илмлари ва ҳоказолар. Мусулмонлар Қуръон ва суннатга амал қилган вақтларида уларнинг орасида илмнинг барча соҳаларида дунёга танилган алломалар етишиб чиққан.” Фотимахон Сулаймон қори қизининг “Аёл мукаррамдир” китобидан парча.\nМактабда болалар ўртасидаги руҳий зўравонликнинг бир кўриниши. Расм: tes.com\n3. Тез ўзлаштирадиган ўқувчиларда умумий ўқув дастурини қисқароқ вақтда ўзлаштира олиш қобилияти мавжуд бўлсада, улар шу синфда нақ бир йил ўқишга мажбурлиги бироз ачинарли. Бундай болаларга билим даражасига қараб синфдан синфга сакрашга имконият берилиши керак, деб ўйлайман. Ўзлаштира олмаётган болалар ўзлаштираётган болаларга қараб мотивация ёки илҳом олади деган гапга унчалик қўшилмайман. Ўз кучи билан адолатли имтиҳон топшириб, синфдан синфга белгиланган вақтдан олдин ўта олиш бошқа ўқувчиларга мустақил ўқиб изланиш учун жуда катта мотивация бера олишига аминман. Тез ўзлаштираётган болалар бошқалар ҳисобига вақтидан ютқазмаслиги керак. Болалик ва ўсмирлик давридаги вақт нақадар қимматли эканини барчамиз биламиз. Бу олтин даврда ҳеч қайси вақт мажбурий зерикиш ва қачон вақт ўтади деган ўйлар билан ўтиб кетмагани маъқул. Бу албатта “яхши бўлар эди” қабилидаги бир таклифдир.\n4. Баҳолаш тизими адолатсиз бўлганда баҳо учунгина ўқиш, яъни “дарс тезроқ тугасин” қабилида вақтни зое қилиш.\n“Касб танлай билиш учун аввало касблар билан танишинг.”\n“Катта бўлсам ким бўлсам экан…”.\nМақола “Блогерлар чемпионати”нинг финал босқичи учун маҳсус тайёрланди ва ушбу чемпионатда шарафли 3- ўринни эгаллади.


Ёши катта аёлни автобусдан тушириб юборганлар ҳайфсан олди\n4 Мар 2019 2439\nИжтимоий тармоқларда яна жамоат транспорти билан боғлиқ можаро акс этган видео тарқалганди. Олдингисида ногирон одамни автобусга чиқаришмаганди.\nБунисида 51-автобус йўналишида ҳайдовчи ва чиптачи кекса аёлга қўпол муомалада бўлиб, автобусдан тушириб юборган. Воқеани “Тошшаҳартрансхизмат” шошилинч тарзда комиссия тузиб, ўрганиб чиққан. Ҳайдовчи ва чиптачидан воқеа юзасидан тушунтириш хати олинган.\nҲайдовчи ва чиптачи касб одобига риоя этмагани, муомала маданиятини бузгани, йўловчига қўпол муомалада бўлгани учун уларга нисбатан ички тартибдан келиб чиқиб ҳайфсан эълон қилинган.\n“Бироқ ҳайдовчи ва чиптачи сўзларига кўра, кекса аёл ўзи айтганидек биринчи марта эмас, балки бир неча марта автобусда бепул юрган. Аёл у текинга автобусдан фойдаланиш ҳуқуқи борлигини айтган. Аммо бунга ҳеч қандай асос мавжуд эмас. Шу боис ҳайдовчи ва чиптачи уни автобусдан тушириб юборган”, дейилади хабарида.


"Makonim" - Америка ҳақидаги инглиз ва ўзбек тилидаги ҳикоялар. - Nurzamon.uz\n"Makonim" - Америка ҳақидаги инглиз ва ўзбек тилидаги ҳикоялар.\nАмерика Қўшма штатлари масс-медиа, газета – журналлар гуллаб – яшнаган буюк мамлакат ҳисобланади. Фейсбукдаги америкада яшайдиган асли тўркўллик Ҳалима Авазмуҳаммад устозларимиз чиқарётган “Makonim” газетаси учун материал тайёрлаш жараёнида жуда қизиқ маълумотларга дуч келдим.\n2010 йил Америкада чиқадиган «Уолл-Стрит джорнэл»газетаси 2,1 миллион, иккинчи ўринда «Ю-Эс-Эй тудэй» газетаси 1,8 млн, учинчи ўринжа “Йорк тайме» 876,6 минг, тўртинчи ўринда “Лос-Анджелес тайме» 600,4 нусҳада чоп этилган экан. Газета – журналларнинг бундай рекорд адади ер юзининг бошқа бирор мамлакатида йўқ.\nЎзим 2009 йилда Америкага борганимда Айова шаҳрида биз яшаган хотелга газеталарни текин олиб келиб беришар эди. Бу орзулар мамлакатидаги текин – мут неъматларнинг ўзи катта мавзу, у ҳақида келажакдаги мақолаларимизда ҳикоя қиламиз.\nБир гуруҳ ўзбек зиёлилари тамонидан Нью-Йоркда чоп этила бошлаган инглиз ва ўзбек тилидаги маьнавий-маьрифий,ижтимоий-сиесий, адабий-бадиий жанрдаги “Makonim” газетасини АҚШдаги ўзбекистонликлар севиб ўқишмоқда.Газетанинг бош муҳаррири Дилдора Салоҳиддин, Ҳалима Авазмуҳаммад-Жуманиёзова бош муҳаррир ўринбосари лавозимида фаолият кўрсатишмоқда.\n“Makonnim” газетаси Америкада яшаётган ўзбекистонликларга мўлжаллаб нашр қилинмоқда. Газетада улуғларимиз ижоди, таълим, ёзувчилар ижодидан намуналар, ўзбек ва америка қандолатчилик сирлари ҳақида маълумотлар берилган.\nЭзгу ниятлар билан нашр қилинаётган газета, иншаллоҳ, Америка ва Ўзбекистон маданий – маърифий муносабатларини кучайтириш ва тарғиб қилиш йўлида катта хизматлар қилади.\nАмерикадай матбуот ва сўз эркинлиги таъминланган ўлкада дунёга келган ”Makonim” газетасига оқ йўл тилаймиз. Газетага бутун дунё матбуотининг фахри бўлган 2,1 миллион нусҳада чиқаётган “Уолл-Стрит джорнэл»газетаси равнақи ва юксалишини тилаймиз.\n“Makonim” медиа-оламга илк маротаба қадам қўйди, газета ҳақидаги маълумотимизни.. яна давом эттирамиз.\n25 февраль 2021 йил.


«Совуқ гўзаллик». Лоланинг янги образи мухлислар томонидан танқид қилинди — видео - ShouBiz.uz\nСтиль 12:13 | 14.6.22\nАввалроқ Дурдона Қурбонованинг янги образи муҳокамаларга сабаб бўлганди. ўзгариб кетган. Шу сабабли ҳам видео остига кўплаб кузатувчилари турли танқидлар билдирган. Улардан айримлари бу Дурдона Қурбонова эмаслигини айтган бўлса, айримлари актриса бутунлай ўзгариб кетганини таъкидлаган.\nШунингдек, Луиза Расулованинг либоси мухлислари томонидан кескин танқид қилинган. Актриса уни «Uzbekistan Fashion week»да кийган. У подиумга чиқишдан олдинги тайёргарлик жараёни акс этган видеони эълон қилган. Актриса тилларангли мунчоқлар билан безатилган тор кўйлакда кўриниш берган. Унинг кўкрак қисми ҳам очиқ бўлган. Актрисанинг кузатувчилари айнан шу сабаб унга салбий фикрлар билдирган. Улардан бири бундай кийим ўзбек аёли учун уятлигини ёзган. Бироқ Луиза Расуловага ижобий фикр билдирганлар ҳам бор. Изоҳларда уни ўзбек Ким Кардашьяни деб ҳам аташган.


Электр токи — Dilkashradio.com\nАссалому алайкум. Баъзан бир нарсага қўл теккизганда ток ургандек бўлади. Соч тараганда ҳам чирсиллаб, “учиши”ни физика дарсида ўтганмиз. Биласизки, одам юраги тўхтаб қолганида шифокорлар электр токи билан “тирилтиради”. Демак, одамда ҳам электр токи бор ёки унга бу қувват жуда зарур экан, деган фикр туғилади. Шундай деб ўйласангиз бизнинг суҳбатимизни диққат билан тингланг.\nОдамнинг нерв тизими электрсиз ишлай олмайди. Электр токи симлар орқали қандай тезликда ўтса, электр импульслари ҳам нерв толалари орқали шундай тез ҳаракатланади. Масалан, одамнинг бирор ерига игна санчилса, дарҳол сесканади ва қўлини тортиб олади. У оғриқни шу заҳотиёқ сезади. Бу танадаги электр импульслари сабабли юз беради.\nЭлектр юрак учун нега керак? Юрак фаолияти электрга боғлиқ. Негаки айнан электр туфайли юрак ритмик қисқаради, қон ҳайдайди, пульс уради. Ритмни бошқарувчи асосий ҳайдовчи бор. Бу юрак ритмини ҳосил қилувчи синусли тугундир. Аввал электр импульси шу тугундан юрак бўлмасига боради, сўнг кейинги тугун орқали юрак қоринчасига ўтади ва қон қоринчадан қон айланиш йўлига ўтади. Одам юраги уришдан тўхтаганида шифокорлар электр қуввати билан унинг ишини тиклашга ҳаракат қилиши сабаби шунда. Агар асосий ритм ҳайдовчиси ишламай қолса, импульсларни юбориш тезлиги сустлашади. Шунинг учун юрак фаолияти издан чиқиб, тебранувчи аритмия келиб чиқади. Тебранувчи аритмия юрак фаолиятидаги бузилишларнинг энг кўп учрайдиган тури. Бу ҳолатни бартараф этиш учун кардиостимуляторлар, яъни “батарейкалар”дан фойдаланилмоқда.\nЕган овқатимиз ичаклар орқали ўтади. Буни барча билади, албатта. Аммо унинг ишлаш механизми электрга боғлиқлига ҳақида ўйлаб кўрмаган бўлсангиз керак. Биласизми, ичаклар қисқариб чўзилиб ҳаракат қилиши натижасида овқат ҳазм бўлади ва тана учун сарфланади.\nХўш ичакларни нима ҳаракатга келтиради? Албатта, яна шу электр. Агар бу соҳада бузилишлар кузатилса, ич келиши билан боғлиқ муаммолар юзага келади. Шунинг учун тўғри овқатланиш муҳимдир. Энди, нерв тизими ҳақида гапирадиган бўлсақ, нерв тизимимиз худди электр симларига ўхшайди. Уларда ҳам бир тутам ичида бир қанча тола ўтади. Ҳар бир толанинг устки қисми миелинли қопламага эга. Бу қоплама ёғли бирикмадан иборат бўлиб, худди электр токи симлари устидаги резина қоплама сингари нервларни ўзаро қисқа туташувидан сақлайди.\nАгарда миулинли қоплама яхлитлиги бузилса одамда мия билан боғлиқ муаммолар юзага кела бошлайди. Масалан, ҳаракатланишда координация бузилиши ва бошқа ўзгаришлар юз беради. Шунинг учун бу қопламани қорачиғимиздек асрашимиз керак. Акс ҳолда Паркинсон ёки Альцгеймер касаллига хавф солиши мумкин. Бу ҳасталиклар айнан шу қоплама ейилиши туфайли келиб чиқади. Миелинли қопламани сақлаш учун уни зарур озиқ моддалар билан таъминлаб туриш керак. Бундай озиқ моддалардан бири омега 3 ёғ кислотасидир. Бу ёғ кислотаси миелинли қоплама мустаҳкамланишига ёрадм беради. Линолин ва архидон кислоталари ҳам жуда фойдали. Бундай ёғ кислоталари балиқ мойида кўп бўлади. Шу сабабли ҳам фарзандларимизга болаликларидан бошлаб балиқ мойидан ичириб туришни тавсия қиламиз. www.najot.com сайтидан фарзандларингиз ва оила аъзоларингизга ғамхўрлик қилишда қўл келадиган маълумотларни топасиз.\nВазн ортиши нимага боғлиқ?


Ўзбекистондаги “Сурдо-онлайн” маърузасини дунё эътироф этмоқда — KUKALDOSH.UZ\n03.02.2019 / - Янгиликлар\nЎзбекистондаги “Сурдо-онлайн” маърузасини дунё эътироф этмоқда\nЎлкамизда эшитиш ва гапириш қобилияти чекланган фуқароларни моддий-маънавий қўллаб-қувватлаш, уларга ҳар томонлама кўмак бериш ва муаммоларини ҳал қилишда яқиндан ёрдам бериш ишлари олиб борилмоқда.\n2017 йил 1 августдаги Президентимизнинг “Ногиронлиги бўлган шахсларни давлат томонидан қўллаб-қувватлаш тизимини тубдан такомиллаштириш чора-тадбирлари тўғрисида”ги Фармони ижросини таъминлаш мақсадида, Ўзбекистон мусулмонлари идораси томонидан эшитиш-сўзлаш ва кўриш қобилиятида нуқсони бўлган фуқаролар билан “Сиз бизга кераксиз!” шиори остида маърифий тадбирлар ҳар бир ҳудудда ўтказилиб келинмоқда.\nБу каби юксак эътибордан мамнун бўлган юртдошларимиз ташкил этилаётган тадбирлардан ўзлари учун илм-маърифат ва катта манфаат топаётганларини кўзда ёш ила изҳор қилмоқдалар.\nМуҳтарам Президентимиз ташаббуси билан ташкил этилган “Вақф” хайрия жамоат фонди томонидан пойтахтимиздаги “Шайх Зайниддин”, Тошкент вилоятидаги “Марказий” ва Самарқанд вилоятидаги “Хўжа Исҳоқ Валий” жоме масжидларида илк маротаба сурдо таржимони ёрдамида диний маърузаларни етказиш бўйича инновацион лойиҳа йўлга қўйилди. Мазкур лойиҳани муваффақиятли амалга оширишда бир неча мутасадди ташкилотлар, хусусан, Ўзбекистон Республикаси Адлия вазирлиги ва Дин ишлари бўйича қўмита яқиндан кўмак бермоқда.\nУшбу хайрли ташаббус нафақат МДҲ мамлакатлари доирасида, балки бутун мусулмон оламида ҳам ўзига хос янгилик, деб баҳоланиб, катта акс-садо бермоқда. Ўзбекистонда биринчилардан бўлиб, жума маърузаларини сурдо тилига таржима қилиш амалиёти ҳақидаги хабар турли оммавий ахборот воситалари орқали кенг ёритилиб, хурсандчиликларга сабаб бўлди. Жумладан, маҳаллий ва хорижий оммавий ахборот воситалари ушбу лойиҳага ижобий муносабат билдириб, хайрли ишларнинг бардавом бўлишига умид билдирмоқдалар.\nАйниқса, маҳаллий uza.uz, kun.uz, daryo.uz, podrobno.uz, upl.uz, azon.uz, islom.uz сингари сайтлар ҳамда хориждаги islam-today.ru, mail.ru, golosislama.com, sputniknews.ru, mynamaz.ru, ansar.ru, time-namaz.ru, ru.iqnanews.ru, centralasian.org, aloqada.com, news.tj, utro.news каби хорижий веб сайтларда кенг ёритилди. Ҳатто ozodlik.org сайтида ҳам ижобий баҳоланди.\nЖами бўлиб 25 та нуфузли интернет нашри Ўзбекистондаги мазкур йўналишда олиб борилаётган ишларни юқори баҳолади. Масалан, islam-today.ru сайтида “Проповеди с сурдопереводом впервые прошли в мечетях Узбекистана” номли мақола эълон қилинган бўлиб, унда жоме масжидларда сурдо таржимони ёрдамида диний маърузаларни етказиш бўйича инновацион лойиҳа йўлга қўйилганини батафсил ёритилган.\nМаълумки, дунё миқёсида 650 миллион ногирон бўлса, уларнинг 320 миллион нафари заиф этишувчилар ва сўзлаш имкониятидан маҳрум шахслардир. Республикамизда эса 30 мингга яқин мана шундай фуқаролар истиқомат қилади. Шундай кишилар билан муттасил ишлаш икки йилдирки, Давлатимиз раҳбари сиёсатида устувор йўналишлардан бири бўлиб қолмоқда.\nҲозирда миллий имо-ишора тилини ривожлантириш жуда ҳам зарур. Эшитиш ва нутқ аъзоларида нуқсони бор кишиларнинг маънавий оламини бойитиш учун диний-маърифий адабиётларни чоп этиш чоралари ҳам кўрилмоқда. Жумладан, диний адабиётларни брайл ёзувида нашр қилиш, аудио-дисклар чиқариш, маърифий суҳбатлар сонини янада кўпайтириш, шунингдек, мулоқот тадбирларини ўтказиш учун алоҳида бино ажратиш, диний телекўрсатувларга сурдо таржимонларини бириктириш ва алоҳида сайт ташкил қилиш бўйича хайрли ишлар режалаштирилгани барчани мамнун этмоқда.\nУшбу сурдо-онлайн инновацияон лойиҳаси орқали юзлаб диний-маърифатдан четда қолаётган кишиларга шодлик улашилди. Расулуллоҳ соллаллоҳу алайҳи васаллам бир ҳадисларида: «Аллоҳ таолога фарзлардан кейинги энг севимли амал мусулмоннинг қалбига хурсандлик киргизишдир», деб марҳамат қилганлар.\nҲазрат Алишер Навоий айтадилар:\nОнча борким, Каъба вайрон ўлса, обод айлагай.\nҲа, шундай эзгуликлар орқали қанчадан‑қанча кўнгиллар обод бўлиб, маърифат зиёси билан зийнатланди, десак асло муболаға бўлмайди.\nХулоса, бундай инсонларнинг синиқ кўнгилларини кўтариб, дилларига мамнунлик улашиш ҳар бир виждонли инсон учун ҳузурбахш амаллардан ҳисобланади.\nМанба Ўзбекистон мусулмонлари идораси Матбуот хизмати\nЭҳсон хақида фикрингиз қандай?\n“Расулуллоҳ соллаллоҳу алайҳи ва саллам тановул қилган таомлар”\n“Оммавий маданият”-аслида маданиятсизликдир


ОАВ: Отабек Умаров йўл-транспорт ҳодисасидан кейин даволанмоқда - Anhor\nAnhor Все посты ОАВ: Отабек Умаров йўл-транспорт ҳодисасидан кейин даволанмоқда\n4 ва 5 март кунлари «Korrespondent» нашридан сўнг, қатор онлайн ОАВлар ва блогерлар Ўзбекистон президентининг куёви Отабек Умаров Жанубий Кореяда даволанаётгани ҳақида хабар бермоқда. Хабарда айтилишича, у 13 февраль куни кечқурун «Пушкин» метро бекати яқинидаги Мустақиллик шоҳ кўчасида мотоциклда ЙТҲга учраб, жароҳат олган, деб ёзади “Газета” нашри.\nНашрнинг қайд этишича, ЙТҲ ҳақида маълум бўлган, бироқ таҳририятнинг президент маъмурияти, Соғлиқни сақлаш вазирлиги ва Тошкент ИИБга юборган сўровлари жавобсиз қолган. Ҳодиса ҳақида ҳозирча расмий хабарлар берилмаган.\nРасмий маълумотларнинг мавжуд эмаслиги фонида, воқеа содир бўлганида жароҳат олган Epica автомобили ҳайдовчисининг ўлими ҳақида миш-мишлар тарқалди. Ўзини ушбу автомобиль ҳайдовчиси деб таништирган Бобур Маматов «Korrespondent»га берган интервьюсида ушбу маълумотни рад этди. Шунингдек, у ўзи мотоцикл ҳайдовчисини касалхонага олиб борганини айтиб, ўша пайтда у ким эканлигини билмаганлигини таъкидлади.\nҚайд этиб ўтамиз, Мустақиллик шоҳ кўчасида мотоциклларнинг ҳаракати тақиқланган.\nЖума куни, депутат Расул Кушербаев ўзининг Telegram-каналида, «истаймизми йўқми ҳар қандай ахборот текширилиши билан ўз ҳаққоний қийматига эга», деб ёзган. Депутат: «Бирор расмий идоранинг маълумоти эълон қилинмагунча турли тахмин ва фикрларни асос ёхуд юридик факт сифатида қабул қилиб бўлмайди», — дея таъкидлаб, Отабек Умаровга соғлиқ тилаган.


Интернет орқали AirPods буюртма қилган қизга ўз боши катталигидаги қулоқчин етиб келди! - Terabayt.Uz\nКоронавирус туфайли карантин шароитида интернет-дўконлар оммалашмоқда, аммо онлайн харид қилишда алданиб қолиш эҳтимоли ҳам йўқ эмас. Масалан, биз OLX.UZ’даги арзон айфонга учиб, 500 долларга чув тушган ҳамюртимиз ҳақида ёзганмиз.\nДубайда яшовчи Ализай исмли қиз эса умуман кутилмаган ҳолатга дуч келди, деб ёзади Daryo нашри. Amazon савдо платформаси орқали у атиги 50 еврога қалбаки AirPods қулоқчинини буюртма қилган. Мазкур аксессуарнинг ҳақиқийси анча қиммат – 180 евро атрофида туради, яъни қиз ўзи буюртма қилган товарнинг сохта эканини олдиндан билган. Лекин унинг ҳақиқийсидан қанчалик фарқли бўлишини тасаввур ҳам қила олмасди. Натижада эса...\nКўриб турганингиздек, қиз 50 еврога олган қулоқчиннинг катталиги Ализайнинг бошича келади!\nАлизай тезда ушбу қулоқчинини суратга олиб, Twitter’га жойлади, натижада бу расми 384 мингта лайк тўплади, пост 72,5 минг марта ретвит қилинди.\nИнтернет фойдаланувчилари улкан наушниклардан қандай мақсадда фойдаланиш мумкинлигини тахмин қила бошлашди:\n«Бу наушниклар филларга мўлжалланган бўлса керак».\n«Бу Кинг-Конгнинг наушниги бўлса керак».\n«Голиаф буни кўриши керак».\nСиз ҳам онлайн дўконлардан бирор товар харид қилишда эҳтиёткор бўлишингизни сўраб қоламиз.\nЎҚИНГ: Коронавирус туфайли AliExpress харидорларни огоҳлантирмоқда\n#AirPods #Amazon #Apple #Apple Airpods #аудио-қулоқчин #қулоқчин #онлайн дўкон #онлайн харид #симсиз аудио-қулоқчин #аксессуарлар


Ибн Масъуд розияллоҳу анҳудан ривоят қилинади: Набий соллаллоҳу алайҳи васаллам: «Жаннат сизлардан бирингизнинг пойабзалининг ипидан ҳам яқиндир. Дўзах ҳам шу кабидир», дедилар. Имом Бухорий ривоятлари.\nЎлган одамга уч нарсаси\nАнас розияллоҳу анҳудан ривоят қилинади: Расулуллоҳ соллаллоҳу алайҳи васаллам: «Ўлган одамга уч нарсаси – аҳли, моли ва амали эргашади. Иккитаси – аҳли ва моли қайтиб келиб, амали (у билан бирга) қолади», дедилар. Муттафақун алайҳ.\nҚасд қилган ўша нарса нима?\n«Бир кеча Набий соллаллоҳу алайҳи васаллам билан бирга намоз ўқидим. У зот қиёмни узун қилганларидан бир ишни қасд қилдим (лекин уни қилмадим)». «Қасд қилган ўша нарса нима?» деб сўралганида, у киши: «Ўзим ўтириб, у зотни тик қолдириш эди», дедилар.\nСубҳона роббиял аъло\n«Кечаларнинг бирида Набий соллаллоҳу алайҳи васаллам билан бирга намоз ўқидим. У зот Бақара сурасини ўқий бошладилар. Мен юзинчи оятда рукуъ қилсалар керак, десам, у зот давом эттирдилар. Бақара сурасини бир ракатга ўқисалар керак, десам...\nДўзах (нафс хоҳлайдиган) шаҳватлар билан ўраб қўйилгандир\nРасулуллоҳ соллаллоҳу алайҳи васаллам: «Дўзах (нафс хоҳлайдиган) шаҳватлар билан ўраб қўйилгандир. Жаннат (нафс хоҳламайдиган) кароҳиятли нарсалар билан ўраб қўйилгандир», дедилар. Муттафақун алайҳ.


Гулистонда кўча тозалаётган ободонлаштириш бошқармаси ходимини машина уриб юборди\nЎзбекистон 14:07 / 21.10.2021 1505\nИжтимоий тармоқларда Гулистон шаҳрида ободонлаштириш бошқармаси ишчисини машина уриб юборгани бўйича хабарлар тарқалди. ИИВ ЙҲХББ ҳодиса юзасидан маълумот берди. Унга кўра, мазкур ҳодиса август ойида содир бўлган.\nМуносабатда маълум қилинишича, жорий йил 9 август куни соат 14:30 ларда Сирдарё вилояти, Гулистон шаҳрида, Ўзбекистон шоҳкўчаси бўйлаб ҳаракатланиб келиб, янги бозор ҳудудига кириш жойида ташкил этилган айланма ҳаракатда ҳайдовчи А.М. Labo машинаси билан ободонлаштириш бошқармаси ишчиси С.У.ни уриб юборган.\nОқибатда, фуқаро С.У. тан жароҳатлари билан шифохонага ётқизилган.\nҚайд этилишича, мазкур йўл-транспорт ҳодисаси юзасидан Гулистон шаҳар ИИО ФМБ ЙҲХБ ходимлари томонидан тегишли ҳужжатлар тўпланиб, ўрганиб чиқиш учун жиноят ишлари бўйича Гулистон шаҳар судига юбориш чоралари кўрилмоқда.\n15:30 / 18.11.2021 25421


10 май, 2021, 04:04\nТеглар:Элдор Шомуродов | Женоа | Сассуоло\nМен бош мураббий Элдор Шомуродовни нега бошланғич таркибда майдонга туширмаганини умуман тушунмадим. Ўзбек легионери охирги иккита учрашувда бир жуфт гол урди. Лекин Давиде Баллардини қария Горан Пандевга ниманидир эплашини кутмоқда.\nПандев охирги 11 та учрашувда эришган натижасини Шомуродов бутун мавсумда қайд этолмайди.\nШомуродов майдонда ҳеч нарса қила олмади. Скамакка ва Пьяцага кўпроқ вақт бериш керак эди.\nОлдин Шомуродов иккинчи бўлимда майдонга тушса, зўр ўйнайди, деб ишонардим. Бу гал у йўқолиб қолди.\nDavide Nappi (Tony Napolano фикрига жавобан):\n“Сассуоло”га қарши учрашувда фақат Шомуродов эмас, бутун жамоа кўрингани йўқ. Бунақа вазиятда захирадан тушиб, нимгадир эришиш жуда қийин.\nБиз ҳисобда ортда қолаётганимизда Баллардини захира имкониятларидан нотўғри фойдаланди. Биринчи бўлиб Марко Пьяцани майдонга ташлаш керак эди. Кейинроқ, Шомуродов ва Скамаккани ўйинга туширганида фойда кўпроқ бўларди.\nҲужумда бутунлай парокандаликка учрадик. Бу таркиб нотўғри танлаганининг оқибати. Пандевни ўйинга тушириш керак эмасди. Ҳужумга илк дақиқалардан Дестро ва Шомуродовни қўйганда яхши бўларди. Элдор охирги икки баҳсда иккита гол урганди.\nШомуродов топишмоқ ўйинчи. Иккита учрашувда, бир жуфт гол урганди, учинчи ўйинда тўпга теккани ҳам йўқ. Унинг беқарор ўйини ўзида бор истеъдоднинг тўлиқ очилишига тўсқинлик қиляпти.\nДженоа химояни умуман маззаси йук, факат йук жойдан гол утказиб юборади, ярим химоя хам химоядан колишмайди, Элдор Сассуола, Верона каби уртамиенарок жамоага утса уйини янада очилиб кетади, дженоа таркиби Россиянинг уртамиена жамоасидан хам кучсиз!\nBu jerona xujumchilarga Kam top uzatarkan Womurodovgayam kam top tegdi imkonyatlar deyarli bolmadi bazida yakama yaka kurawlarda topni ogizib qoydi bu safar oyini qovushmadi oyinda wunaqasiyam bolib turadi messi ronoldolardayam xoziram wunaqa xolatlar kuzatiladi Shomurodovni oyinlariga omad\nTan olish kerak, Sassuolo kuchliroq edi.Lekin, Shomuro\nLekin, Shomurodov asosiy tarkibda tushishi kerak edi.\nНомдор жамоа Элдор Шомуродов бўйича музокарага киришгани бўйича факт (Фото)


Эркин микрофон - Тарвузчига айланган ўқитувчи\nАсли Наманганнинг Чустидан бўлган Муҳаббат опа Ўзбекистонда ўқитувчилик қилиб косаси оқармагани¸ тирикчилик илинжида уч йилдан бери бола-чақаси болан Қозоғистонда деҳқончилик қилишини айтади.\nМуҳаббат опа: Мен Наманган вилояти Чуст райониданман. Ҳозир Олмаотадаман. Бу ерга келганимга икки йил бўлди. Худога шукур помидор¸ перец ҳамма нарса экдим. Биринчи йил машина олиб олдим. Президент Нурсултон Назарбоевга миннатдорчилигимни билдираман. Ўзимизда Ўзбекистонда яшадим. Қийналдим бола-чақам билан. Свет ўчади¸ сув етишмайди¸ ишлашга иш йўқ. Шунинг учун Қозоғистонга келиб¸ яхши яшаяпман. Лекин ўзимнинг юртимга¸ соғ-саломат бўлсак¸ ноябр ойида қайтаман. Радио олган эдим. Ундан Озодликни эшитдим. “Телефон қилайчи¸ олишармикан” деб телефон номерингизни қизим билан ëзиб олган эдим.\nОзодлик: Раҳмат. Муҳаббат опа¸ сизлар кўпчилик келганмисизлар?\nМуҳаббат опа: Оиламда тўртта қиз¸ битта ўғил ва хўжайиним. Бир неварам бор. Худога шукур оиламиз билан келганмиз. Бу ерда шароитлар жуда яхши. Ишлашга ҳамма нарса бор. Камчиликлар йўқ. Лекин Ўзбекистонда жуда қийналдим. Ишлашга иш йўқ. 25 йил ўқитувчилик қилдим. 50 ëшга кирсам¸ пенсияга чиқишим керак. Шунинг арафасидаман. Мана қовун¸ тарвуз¸ ҳамма нарсани қилсангиз¸ 4000-5000-6000 доллар ишлаб олар экансиз. Даромад яхши¸ ëмон эмас.\nОзодлик: Ҳозир нима иш қиласиз? Неча гектар ерингиз бор?\nМуҳаббат опа: Ҳозир уч гектар ерим бор. Яна бир ярим гектар¸ тўрт ярим гектар ерим бор.\nОзодлик: Нима эккансиз унга?\nМуҳаббат опа: 50 сўтиғига тарвуз экдим. 12 тонна тарвуз сотдим. 50 сўтиғига помидор экдим. Худо хоҳласа¸ сотув энди бошланади. 50-100 коробка Олтин Ўрдага олиб чиқиб турибман. Ҳозир ўзимнинг полямдаман.\nОзодлик: Ерни арендага олганмисиз? Қанча тўлайсиз унга?\nМуҳаббат опа: Ерлар ҳар хил. Яхши жойдан олсангиз¸ сувингиз етарли бўлса¸ бир гектарига 15 минг қозоқ тангаси. Ўзимизнинг пулга 150 минг сўм бўлади.\nОзодлик: Ўшандан қанча фойда қилаяпсиз сиз?\nМуҳаббат опа: Биринчи йил 80 сўтих ердан 3000 долларлик даромад қилдим. Бир Жигули машина олиб олдим. Худога шукур¸ ҳозиргача яхши юриб турибди. Иккинчи йил уч гектар ер олдим. Ҳамма нарса экдим. Лекин даромадим ўртача бўлди. Мана учинчи йил ҳам¸ Худога шукур¸ нормалний бўлаяпти.\nОзодлик: Яшаш жойларингиз қаерда? Шароит борми?\nМуҳаббат опа: Ҳозирча даланинг ўзида яшаяпмиз. Кейин квартирага кетамиз. Олмаотада квартирада озгина яшаб¸ кейин Ўзбекистонга кетамиз.\nОзодлик: Муҳаббат опа¸ мана ўқитувчиман деяпсиз. Мактабда ишлаб юриб¸ ойлик билан кун кўрсангиз бўлмасмиди?\nМуҳаббат опа: Мен ўқитувчиликни 1980 йилдан бошлаганман. Мустақилликдан олдинги даврда ойлик маошим етарли бўлди. Мустақиллик даври бошланганда бироз қийналдим. Чунки ойликларни вақтида олмадим. Бир ставка дарсим қониқарли бўлмадида. Пенсияга бир йил қолганда Олмаотага келиб¸ бу ишни бошлаб юбордим. Мана шу ишни танладим.\nОзодлик: Бошқа ўқитувчилар ҳам келганми? Яна қандай касб эгалари бор у ëқда?\nМуҳаббат опа: Масалан¸ докторлар бор¸ ўқитувчилар бор. Ойлик маоши ўзини қониқтирмаганлар мана шунга ўхшаш ишларда ишлаб юрибди.\nОзодлик: Шу ерни Ўзбекистонда олиб ишласа бўлмайдими? Қозоғистонда ишлаш шартми?\nМуҳаббат опа: Ўзбекистонда ишлай десангиз¸ масалан паспорт ëшидаги қизларимизни ишга талаб қиладиганлар йўқ. Фақат пахта билан шуғулланади¸ фермер бўлиб кетган. Бирорта корхонага ишга кираман десангиз¸ қабул қилмайди. Иш йўқ ўзи. Ер оламан десангиз¸ ернинг ўзи йўқ. Бу ерда ерлар етарли. Кучингиз етганча оласиз.\n(шу пайт ëш боланинг йиғлагани эшитилди)\nОзодлик: Ким бу йиғлаëтган?\nМуҳаббат опа: Неварам.\nОзодлик: Неварангизни ҳам олиб келганмисиз?\nМуҳаббат опа: Ҳа¸ неварамни ҳам онаси билан олиб келганман.\nОзодлик: Регистрация¸ бошқа деб милициялар қийнамаяптими?\nМуҳаббат опа: Ҳамма нарса жойида бўлса¸ документлар жойида бўлса¸ ўғирлик қилмасак¸ ўз меҳнатимизни қилсак¸ нимага бизга ортиқча гап бўларкан? Ҳеч қандай муаммо йўқ.